RAGAM AQASHA JADI 'HOUSEHUBBY'

Gambar terkini Alehandra Ahmad Firdee, anak Aqasha, atau nama sebenarnya Firdee Aqasha Rosli, 29, dan isterinya Noor Baizura Mohd Sabru, 28.

Walaupun sibuk dengan jadual penggambaran, namun Aqasha masih mampu melayan karenah anaknya itu sebagai 'househubby' he he... Bagi Aqasha, Alehandra adalah segala-galanya... iaitu teman dia bermanja, melepas rindu dan juga teman berbicara dikala sepi.

"Mana ada lelaki nak jadi housewife. Jadi househubby la. Dah empat hari berturut jadi surirumah, wife kerja. Best gak. Swap la, amacam?

"Tak super sangat la. Ni dah bengkok gak tetiba tengah menyusu anak boleh tidur. Tak cukup tidur," ujar Aqasha melalui Twitter dengan nada lucu.

Klik untuk imej besar...

"Daddy tolong buat susu..!"

Darling gi la kerja... i leh jaga sensorang...

Kasihannya Aqasha jadi 'househubby'...

Aik... takkan masam je? Senyum la sikit...

Pandai juga Aqasha 'menyusukan' anaknya...

Akhirnyaaa... ha ha


ISU BABAK PANAS: JAKIM PANGGIL PELAKON & PRODUKSI - ZUL ARIFFIN TAMPIL MOHON MAAF

"Cuma dari sudut panduan agama (Islam) budaya seperti itu tidak sepatutnya dibawa masuk ke negara ini yang berpegang teguh kepada ajaran Islam dan budaya timur," itulah ujar Timbalan Menteri di Jabatan Perdana Menteri (Hal Ehwal Agama), Datuk Ahmad Marzuk Shaary.

Beliau memaklumkan pihaknya juga akan bertemu dengan Kementerian Komunikasi dan Multimedia (K-KOMM) bagi berbincang dengan lebih lanjut berhubung sedutan babak panas yang dilakonkan oleh Zul Ariffin dan pelakon baru, Siti Hariesa yang mengundang kecaman ramai.

Datuk Ahmad Marzuk berkata adegan 'panas' itu jelas bercanggah dengan tuntutan agama dan budaya hidup masyarakat di negara ini. Tambahnya lagi, warga industri drama dan filem serta hiburan di negara ini perlu sentiasa peka dengan perkara berkenaan.

Sejak Jumaat lalu, hangat diperkatakan mengenai babak panas dalam drama 'Perempuan Itu' selepas dimuat naik Zul Ariffin di laman Instagram miliknya.

Memetik laporan Sinar Harian, Jabatan Kemajuan Islam Malaysia (Jakim) akan memanggil produksi drama 'Perempuan Itu' termasuk dua pelakon tersebut.

Klik untuk gambar besar

Sementara itu, Zul Ariffin menerusi satu perkongsian di Insta Story, tampil memohon maaf secara terbuka selepas beberapa hari berdiam diri.

Dalam entri tersebut, Zul memohon maaf kepada semua pihak yang terkesan dengan perbuatannya yang memuat naik sedutan babak panas drama 'Perempuan Itu'.

Menurut Zul lagi, selepas ini dia akan lebih berhati-hati untuk memuat naik sebarang perkongsian di media sosial di masa akan datang.

"Saya memohon maaf kepada semua yang terkesan daripada tindakan memuat naik video berkenaa. Selepas ini saya akan lebih meneliti dan berhati-hati untuk memuat naik sebarang bahan yang diberikan kepada saya untuk dipromosikan di media sosial," tulisnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERITA SEDIH - ANAK ANGKAT KEDUA AZHARINA KRITIKAL

"Kedua-dua buah pinggang anak angkat Nina sudah rosak dan dia juga mengalami pendarahan otak," demikian kata penyanyi Azharina Azhar yang mengesahkan melalui IGnya bahawa anak angkat keduanya iaitu Rizqie Azharin Azhar kini berada dalam keadaan kritikal.

"Pada masa sama darah, ia didapati mengandungi asid yang membolehkan dia sukar untuk terus hidup.

"Memang dia kalau hidup akan siksa dan tidak normal. Nina sudah tidak berdaya, Nina mohon bagi Nina masa menguruskan anak sehingga saat akhir dia.

“Sebagai ibu Nina hancur hati sangat sedih kerana Nina lah ibu Nina lah ayah buat anak-Anak. Tapi Nina juga wanita rapuh, tidak sempurna, hanya doa dan air mata Nina ada buat masa ini,” tulisnya lagi.

Untuk info, anaknya yang baru berusia 22 hari itu kini ditahan di Unit Rawatan Rapi Neonatal (NICU) Hospital Putrajaya dan bergantung kepada alat bantuan pernafasan.

Azharina yang baru menjayakan konsert solo di Hard Rock Cafe Kuala Lumpur semalam menjelaskan kandungan gula dalam dalam anaknya tidak menentu.

Menurutnya, ketika dibawa ke hospital semalam, anaknya itu masih bernafas namun keadaannya semakin teruk selepas itu.

"Sejak dia dimasukkan ke wad semalam, satu persatu masalah kesihatan Rizqie disampaikan kepada saya. Perkara itu membuatkan saya cukup lemah dan tak berdaya lagi nak mendengarnya," tambahnya.

Berikut adalah doa Azharina buat anak angkatnya itu: "Ya Allah aku ibunya kau cabutlah nyawaku gantikan dengan DIA Anak ku rezkie.. kau nazak sayang hanya Allah Tahu HATI Mumy … kau Berjuang untuk hidup tatkala Mumy harus menghibur orang Demi MENCARI rezeki menafkahi kamu berdua Anak Ku. Ampun kan dosa Mumy Anak Ku. Saya mohon doa Buat Anak saya rezkie Azharin Azhar Abdullah yang sedang nazak berjuang dengan bantuan pernafasan skg. Al Fatehah."

Sumber: MNH

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KHATY FAUZIAH SYUKUR MENANTUNYA BUNG MOKTAR MASIH MENTERI

"Alhamdulillah.. Tahniah menantuku! Mommy bersyukur Allah SWT mendengar doa2 mommy, semua ahli keluarga, sahabat2 handai, rakan2 taulan serta penyokong2," kongsi ibu mentua kepada Ahli Dewan Undangan Negeri (ADUN) Lamag, Datuk Seri Bung Moktar Radin iaitu Khaty Fauziah yang bersyukur apabila menantunya menang Pilihan Raya Negeri (PRN) Sabah, dan masih menjadi Menteri.

Ini kerana, Bung kini bertukar pula memegang jawatan Timbalan Ketua Menteri I merangkap Menteri Kerja Raya Sabah.

Bagaimanapun, Bung menyifatkan pertukaran portfolio antara beliau dan Timbalan Ketua Badan Pimpinan Parti Pribumi Bersatu Malaysia (BERSATU) Sabah, Datuk Masidi Manjun bukan isu besar yang boleh mengganggu-gugat pentadbiran kerajaan negeri.

"Sebenarnya ia bukan isu, melainkan hanya salah faham dalam komunikasi. Perubahan ini boleh berlaku mengikut kesesuaian dan sebenarnya tidak ada masalah pun. Kami akan saling bekerjasama dan saya juga yakin kami akan bertahan lama dalam kerajaan ini," ujarnya dipetik sebagai berkata.

"Saya sangat respect Dato Bung.. Dia sangat hebat. Di Parlimen dia savior BN. Tahniah atas kemenangan dalam PRN Sabah dan seterusnya di lantik TKM. Teringin sangat berjumpa dengan Dato.

Klik untuk gambar besar

"Dah tertulis jodoh dato dengan isterinya korang pun cakap usia dato bung elok dengan mak mertua dia plak... aku suka dato bung ni dia kalau Kat parlimen memang semangat kalau dia buka mulut orang sebelah sana terkial2 nak jawab balik," puji penyokongnya.

Meskipun ada yang mengucapkan selamat maju jaya, tahniah dan syabas... namun ada juga kalangan netizen yang seolah memerli Bung yang kini berusia 62 tahun itu.

"Menantu dengan mak mertua macam rakan sebaya," tulis salah seorangnya di laman sosial.
"Inilah jodoh paling unik kat malaysia," tambah mereka.

"Laaa menantu rupanya.. ingatkan atok dan nenek," perli yang lain.

"Takpe zizie cakap 'tahun depan i beranak lagi yunk' u kan dah masyukkk... Maka Beranak lagi si zizie tahun depan," komen yang lain pula.

Kesimpulannya, mulut tempayan boleh ditutup, mulut manusia bagaimana menutupnya? Ia adalah lumrah dalam kehidupan ahli politik, tambah-tambah bila mengahwini artis cantik sebagai isteri kedua. Bertabahlah... heh!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KALAU BETUL SAYA JOIN ILUMINATI ITU, SUDAH TENTU SAYA DAH KAYA, TAK PERLU LAGI KERJA" - FIEYA JULIA

"Saya terkejut apabila baca komen tersebut sebab tak sangka netizen boleh berfikir sampai begitu sekali. Sejujurnya masa saya shooting MV itu pun saya tak perasan bentuk batu itu segi tiga. Bila orang komen, saya tengok balik barulah perasan rupa-rupanya batu itu bentuk tiga segi dan kebetulan pula ada babak mata saya kelihatan di tengah-tengah.

"Memang babak itu dibuat tanpa sengaja dan saya tegaskan ia tiada kena mengena dengan Illuminati. Saya sendiri tak pernah terfikir pun fasal Illuminati itu," kata penyanyi Fieya Julia yang menjawab tuduhan mengamalkan unsur Illuminati, gara-gara terdapat babak memperlihatkan bentuk tiga segi dan mata satu dalam muzik video (MV) 'Mahligaimu Dari Airmataku' nyanyian asal kumpulan Lestari yang dinyanyikan semula olehnya dan Luqman Faiz

Fieya menerusi laman Instastory miliknya pada Jumaat telah memuat naik paparan skrin komen netizen yang menuduhnya menyertai pertubuhan Illuminati dengan menjual jiwa kepada syaitan.

Netizen meninggalkan komen tersebut di MV lagu 'Mahligaimu Dari Airmataku' yang kini menjadi trending nombor enam di saluran YouTube dan mendapat lebih 230,000 tontonan selepas dimuat naik pada 7 April lalu.

Klik untuk gambar besar

Terkejut dengan tuduhan tersebut, Fieya atau nama sebenarnya Nur Syafiyah Sejali mengakui dia tidak menyedari bentuk tiga segi tersebut terdapat dalam MV. Dalam pada itu, penyanyi berusia 23 tahun ini berkata dia menganggap netizen yang meninggalkan komen mengaitkan unsur Illuminati terlalu kreatif sehingga mampu berfikiran sebegitu.

Menurut penyanyi lagu 'Perasaanku', dia tidak perlu lagi bekerja sekiranya sudah menyertai Illuminati yang merupakan pertubuhan rahsia ke arah pembentukan New World Order.

"Saya tak marah tapi lebih kepada rasa kelakar pula bila ada beberapa netizen komen kaitkan iluminati. Bagi saya, tak semestinya bentuk tiga segi itu lambang Illuminati. Segi tiga itu juga melambangkan semangat... jadi, pelik juga netizen sampai fikir ke situ. Kadang-kadang netizen ini terlalu kreatif. Kalau betul saya join Illuminati itu, sudah tentu sekarang ini saya dah kaya, tak perlu lagi saya kerja. Buat apa saya kerja kalau dah kaya kan," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAWI RAJIN JAGA BABY - EKIN

Asmawi Ani atau Mawi bukan hanya berbakat dalam seni suara dan lakonan, malah sebenarnya berbakat juga dalam menjaga bayi. Rahsia tersebut dibongkarkan sendiri oleh isterinya Nora'Asikin Rahmat (Ekin) yang memuji suaminya kerana banyak membantu menguruskan anak perempuan mereka bernama Cahaya Malaika tanpa perlu disuruh.

"Dia banyak berjaga pada waktu malam jika anak kami terbangun dari tidur dan menemani Cahaya yang baru berusia dua bulan sehingga dia tidur.

"Tiada apa yang boleh saya minta dari suami kerana sokongan dan bantuannya dalam menjaga anak adalah diluar jangkaan saya.

Klik untuk imej besar...

"Ia juga telah mengeratkan hubungan kami suami isteri dan kami sama-sama belajar bagaimana ingin membesarkan anak," katanya dipetik sebagai berkata kepada media baru-baru ini.

Menurut Ekin lagi, meskipun mereka pada mulanya agak kekok tetapi mereka kini sudah mula membiasakan diri untuk menguruskan Cahaya Malaika.

Selain Mawi, ibu dan neneknya juga banyak membantu dalam menguruskan Cahaya selain memberi tips berguna sebagai panduan buat mereka suami isteri.

"Masa mula-mula dulu nak mandikan dia pun rasa tak yakin kerana takut terjadi apa-apa tetapi mak dan nenek banyak membantu menguruskannya," tambah Ekin yang mula seronok bergelar ibu.

Tambahnya, segala penat lelah semasa mengandungkan anak perempuannya itu terbayar apabila dapat melihat gelagat Cahaya selepas pernah mengalami keguguran sebanyak dua kali sebelum ini.

"Perasaan seronok bergelar ibu tu sukar untuk digambarkan tetapi apa yang pasti saya tidak mahu berenggang dengan Cahaya dan sentiasa mahu bersamanya," katanya yang tidak menggunakan susu formula untuk menyusukan Cahaya sebaliknya mengamalkan pemberian susu badan sepenuhnya.

"Sekarang ni tak boleh sesuka hati keluar rumah kerana anak menyusu badan malah saya sendiri pun sentiasa berat hati untuk meninggalkannya di rumah bersama ibu dan nenek.

"Jika terpaksa keluar saya akan pastikan bekalan susu badan mencukupi dan cuba balik ke rumah secepat yang mungkin," ujarnya mengakhiri perbualan.


IBU AISHAH AZMAN JALANI SCOPE SURGERY, DISYAKI HIDAP KANSER

"Ibu memang mempunyai penyakit tiga serangkai iaitu penyakit jantung, kencing manis dan darah tinggi. Pada mulanya ibu hanya pergi untuk melakukan pemeriksaan namun selepas itu doktor nampak ada bintik merah di bahagian paru-parunya. Bila wujud bintik merah itu, doktor syak ia adalah kanser. Sebab itu doktor buat keputusan untuk menjalankan pembedahan skop bagi mendapatkan keputusan yang betul.

"Pembedahan dah selesai tapi ada bintik merah di bahagian muka ibu. Doktor cakap ia disebabkan alergik dengan ubat," kata pelakon Aishah Azman berkongsi keadaan ibunya, Hasliza Suza yang terpaksa menjalani pembedahan skop (scope surgery) pada hari Selasa lalu selepas doktor mengesyaki ibunya menghidap kanser selepas wujud bintik merah di bahagian paru-paru.

Pemilik nama Nor Aishah Afika Azman Shah ini menyatakan hasil keputusan akan diperoleh dalam masa terdekat ini: "Insya-Allah dalam masa terdekat ini akan dapat keputusan daripada doktor. Saya harap ibu saya berada dalam keadaan baik serta dijauhkan daripada penyakit yang berbahaya".

Dalam perkembagan lain, Aishah kini sibuk menjalani penggambaran drama 'Suri Katriana' arahan Pali Yahya. Selain Aishah, drama Suri Katriana turut dibintangi pelakon hebat iaitu Ummi Nazeera, Ernie Zakri, Hasnul Rahmat, Zul Huzaimy, Nazim Othman, Rozita Che Wan, Nadiyaa Nisa dan ramai lagi. Drama Suri Katriana akan mula ditayangkan mulai 29 Oktober 2019 jam 6 petang di Astro Prima (saluran 105) dan Prima HD (saluran 121).

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ANDA BUKANLAH SEMPURNA SANGAT.. SAYA BOLEH JE BANTAI...." - FATHIA

Sebut sahaja nama Fathia Latiff, pasti semua mengetahui mengenai pelakon dan penyanyi itu yang pernah dilanda kontroversi yang cukup hangat dan menjadi kritikan netizen sehingga ke hari ini. Bagaimanapun, Fathia akui kini lebih matang berdepan dengan kecaman netizen.

"Kalau mereka (netizen) boleh cakap, saya pun boleh cakap balik pada mereka juga. Anda (netizen) siapa sebenarnya, anda pun bukanlah sempurna sangat. Saya boleh je bantai anda semula. Tak ada masalah pun sebenarnya. Tapi tak boleh keterlaluan dan melampaui batas juga," katanya.

Terdahulu, bintang ini ditemui pada sesi ramah mesra bersamanya di Indigital Music, Damansara Perdana baru-baru ini. Tetap menghormati orang yang lebih berusia, Fathia yang kini mahu fokus dalam bidang nyanyian mengambil setiap kata-kata netizen ke arah yang positif.

Klik untuk gambar besar

"Saya tengok orang juga, kalau orang itu lebih berusia, saya tahu ia sebagai nasihat dan ia bukan sesuatu untuk menjatuhkan saya, jadi saya hanya dengar dan respek. Tapi kalau orang yang jenis kurang ajar dan jika dibandingkan dengan saya, anda tiada apa-apa pun," tegasnya.

Memiliki tiga juta pengikut di Instagram, Fathia telah menutup ruangan komen pada setiap gambarnya bagi mengawal dirinya sendiri: "Sekarang ini saya lebih selesa tutup ruangan komen di Instagram untuk mengawal diri sendiri.

"Dalam masa sama, sebenarnya bosan juga berbuat demikian (tutup ruangan komen di Instagram), tetapi demi kerja. Apa-apa yang melibatkan kerja, saya akan berkongsi di Instagram," jelas Fathia yang baru sahaja melancarkan album kedua, berjudul 'Jika Aku Tahu' hasil ciptaan Fathia sendiri dan rakannya, Sharifah Faezah Al-Attas.

www.myartis.com / Sumber & foto: Media Hiburan & Instagram Fathia Latiff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERUS TABAH - ZAMANI BERSYUKUR TERIMA KATIL UNTUK RAWATAN SENDIRI DI RUMAH

"Dari segi luaran atau fizikal tak nampak sangat perubahan saya, tapi dari segi dalaman saya dapat rasa perbezaannya. Memang prosesnya sakit kerana saya baring dan sistem yang terdapat pada katil ini akan menolak tulang untuk betulkan mana yang patut.

"Waktu mula-mula dapat katil ini, saya bersemangat nak buat rawatan setiap hari tapi apabila dah sakit saya cuba minimumkan penggunaannya," itulah kata penyanyi Zamani yang meluahkan rasa syukur apabila diberikan katil oleh syarikat CERAGEM Malaysia bagi memulihkan penyakit yang dideritainya iaitu masalah skoliosis (tulang belakang melengkung).

Zamani berkata, dia menerima katil itu sejak sebulan lalu dan kini melakukan rawatan sendiri di rumah. Menurutnya, rawatan ini ada peringkatnya dan dia kini dalam fasa rawatan pertama yang mengambil masa 20 minit.

Diminta mengulas mengenai gambar dan kisah penderitaannya yang tular sebelum ini, Zamani berkata, dia tiada kuasa untuk menyekat perkara ini.

"Harapnya mereka yang tengok dapat faham situasi ini. Umur saya pun sudah 50 tahun dan pastinya akan ada penyakit. Ini bahagian saya. Namun, saya bukan merayu simpati mana-mana pihak.

"Pada saya yang penting ialah niat saya mencari rezeki walau dalam apa saja keadaan. Benda ini keluar daripada orang lain dan saya tak boleh buat apa-apa. Saya tak kisah cerita berkenaan ini dikeluarkan secara berintegriti di media utama," ujarnya.

Penyanyi yang popular dengan lagu 'Gerimis Mengundang' ini mengakui sedih apabila cerita ini dipetik segelintir portal berita yang menokok tambah dengan cara yang keterlaluan.

"Kadang-kadang bila baca sedih juga tapi saya tak boleh buat apa-apa. Mereka yang faham-fahamlah," katanya.

Sementara itu, Zamani bersyukur masih diberikan kesempatan bernafas di bumi Allah ini sempena ulang tahun kelahirannya yang ke-50 tahun, hari ini. Zamani berkata, dia tidak mengharapkan sesuatu yang terlalu besar dalam hidupnya sekarang.

"Pada usia dan situasi sekarang, dapat teruskan kelangsungan hidup pun dah rasa syukur sangat berbanding ramai lagi yang terkesan," katanya.

Ditanya mengenai zuriat, Zamani berkata, dia dan isteri, Nur Juliana, 37, sentiasa mencuba: "Dalam hidup sekarang, kami cari jalan mudah kerana tak nak terlalu tertekan. Apa yang terjadi lalui sahaja. Sekiranya ada anak itu adalah rezeki," tambahnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SUAMI PESAN DOAKAN YANG BAIK-BAIK" - FAYE KUSAIRI

Pelakon Faye Kusairi yang selamat bergelar isteri kepada pengarah Azmi Hatta Ahad lalu, telah tampil dengan harapan agar orang ramai mendoakan yang terbaik buat rumah tangga mereka.

"Suami berpesan doakanlah yang baik-baik untuk kami sekeluarga dan terima kasih.

"Pada masa yang sama saya sebagai isteri akan bekerja seperti biasa. Manakala tentang batas ketika berlakon, suami saya ada pesan juga seperti mana suami lain pesan kepada isterinya," ujar Faye.

Klik untuk gambar besar

Sementara itu bercakap mengenai bulan madu pula, kata Faye yang mereka belum membuat sebarang keputusan untuk pergi berbulan madu, memandangkan masing-masing sibuk dengan jadual kerja.

"Mengenai bulan madu tu kami memang tak ada perancangan lagi sebab suami pun sibuk dengan kerja untuk drama yang akan keluar pada bulan Ramadan nanti. Dan saya pun sibuk dengan persiapan untuk berlumba (race) juga," jelasnya.

Untuk makluman, ini merupakan perkahwinan ketiga bagi Azmi dan pertama bagi Faye. Perkahwinan pertama, Azmi dikurniakan dua orang anak lelaki bernama Azam, 16, dan Aqif, 15.

Manakala perkahwinan kedua pula, Azmi pernah berkahwin dengan penyanyi dan pelakon Elly Mazlein pada 9 November 2014 dan bercerai pada 15 Oktober 2015 ketika wanita itu hamil empat bulan.

Hasil perkahwinan tersebut, Azmi dan Elly dikurniakan seorang anak perempuan, Putri Sara Sefhia yang kini berusia setahun.

Sumber: Media Hiburan

Foto: Faye Kusairi IG, @mr.studio.academy & @fitryramly

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SEMPENA HARI JADI ISTERI - ALIFF AZIZ MUATNAIK UCAPAN 'SWEET'

"Today is the 15th of March and it marks another year of existence for one of the strongest woman I've ever met in my life. Yes although many would frown upon what I have to say but it's okay. Happy 25th birthday to my wife @bellaastillah !

"May Allah bless you with more fruitful years and bless you with good health and wealth and happiness. I know it has been very rough these while yet you still stood by me. Thank you for the priceless gift of a smart handsome life in our lives named @aydenadrean17.

"Happy Birthday! ❤ #BellaAstillahTurns25 #150394," demikian kata penyanyi dan pelakon yang berasal dari Singapura, Aliff Aziz yang mendedikasikan ucapan istimewa dan 'sweet' buat isterinya, Bella Astillah bersempena dengan ulang tahun kelahirannya yang ke-25 menerusi akaun Instagramnya.

Selepas dihimpit kontroversi curang buat kali kedua, Aliff memilih untuk menyepikan diri dan tidak memuatnaik sebarang status di media sosial.

Klik untuk gambar besar

Namun, bersempena dengan ulang tahun kelahiran tersebut, Aliff memuatnaik ucapan menghargai segala pengorbanan Bella yang terus setia bersamanya meskipun pelbagai dugaan melanda. Tentunya kehadiran Bella adalah yang paling terindah dalam hidupnya.

Rata-rata netizen yang membaca ucapan khas itu turut meninggalkan pesanan yang cukup bermakna buat Aliff agar tidak mensia-siakan lagi  isterinya itu.

Bukan mudah untuk mendapat seorang isteri yang memahami dan sanggup untuk memaafkan suaminya meskipun menanggung luka di dalam hati akibat perbuatan lalu. Kami harap mereka dapat selesaikan segala kemelut dan semoga berkekalan sehingga ke jannah.

www.myartis.com / Sumber & foto: Beautifulnara, Instagram Aliff Aziz & Bella Astillah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NEELOFA: "EDIT MUKA ANAK SAYA SAMPAI JADI BUKAN RUPA DIA, LEPAS TU SEBAR & KOMEN JAHAT... DAH PUAS HATI"

Semua sedia maklum mengenai selebriti popular, Noor Neelofa sehingga kini masih belum mendedahkan wajah anak sulungnya, Muhammad Bilal. Namun baru-baru ini, hangat diperkatakan apabila ada individu menyebarkan gambar Bilal.

Susulan penyebaran tersebut, Neelofa mengakui terkilan dengan tindakan netizen tersebut serta menyifatkan apa yang dilakukan individu itu seolah-olah tidak menghormati dirinya.

Malah, hari ini pula tular apabila beberapa gambar Bilal yang telah diedit dan dijadikan bahan jenaka di media sosial oleh netizen.

Berhubung hal itu, Neelofa menerusi perkongsian di Insta Story, meluahkan rasa sedih dan terluka apabila ada netizen yang bertindak mengedit wajah Bilal menjadi orang lain.

Klik untuk gambar besar

"Edit muka anak saya sampai jadi bukan rupa dia, lepas tu sebar gambar yang edit fake tu... dan macam-macam orang komen jahat pada anak saya. Dah puas hati? Tak tahu nak rasa apa, Allahuakbar," tulisnya.

Dalam perkongsian lain, Neelofa turut mengingatkan supaya jangan melampau dalam melakukan sesuatu perkara seperti mengubah wajah bayi semata-mata untuk kepuasan hati sendiri sehingga menimbulkan fitnah.

Pada masa sama, Neelofa juga mengingatkan supaya menjaga hati dan perasaan para ibu yang melalui kesusahan sewaktu mengandung serta melahirkan anak.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UPDATE: GAMBAR FASHA & JEJAI HADIRI KURSUS KAHWIN

UPDATE:
Fasha Sandha akhirnya mengesahkan yang beliau bakal menamatkan zaman dara dan bakal mengahwini kekasihnya Rizal Ashram.

Menurut Fasha, dia sudah pun menerima lamaran Jejai dan memberitahu kekasihnya itu sudah pun bertemu dengan keluarganya untuk merisik.

"Alhamdulillah saya terima lamarannya dan dia sudah bertemu keluarga saya untuk merisik", katanya dipetik sebagai berkata.

Klik untuk imej besar...

Mengenai gambar kursus kahwinnya, Fasha turut mengakui dia dan Jejai ada menghadiri kursus kahwin tersebut minggu lalu. Kata anak kelahiran Johor itu, semuanya berjalan lancar dan ia satu pengalaman yang baru buat dirinya.

“Insya-Allah jika tiada aral melintang dan diberikan rezeki, kami berkahwin dalam tahun ini,” ujarnya.

Untuk info, pernikahan tersebut akan berlangsung di Bali, Indonesia, pada 29 April ini danh bukan di Jakarta.

EXTRA:
Hadiah anak kucing daripada Jejai


ELFIRA LOY KINI TEMUI CINTA BARU DENGAN USAHAWAN MUDA?

Walaupun spekulasi mengenai perpisahan pelakon Elfira Loy dan penyanyi Sufian Suhaimi belum habis lagi , namun peminat sudah mengandaikan wanita itu sudah punya pengganti apabila gambar bersama usawahan yang dikenali, Asyraff Mazlan tersebar di media.

Menerusi Insta story, Elfira bersama kakaknya dirakam bersama meraikan ulangtahun kelahiran Asyraff di sebuah restoran. Video yang dimuatnaik Asyraff sekaligus membuatkan peminat tertanya-tanya adakah beliau cinta baru Elfira.

Rata-rata peminat membuat andaian usahawan muda itu adalah kekasih baru Elfira. Lebih menguatkan lagi spekulasi itu apabila Asyraff memuatnaik gambar dengan Elfira ketika di Mekah awal bulan lalu berserta kepsyen romantis.

Manakala Sufian pula apabila ditanya mengenai perkara ini berkata, beliau mengetahui hubungan Elfira bersama jejaka itu sebagai rakan sebelum ini. Bagaimanapun beliau tidak mahu mengulas lanjut kerana sudah putus.

Klik untuk gambar besar

Sebelum ini, timbul pelbagai dakwaan dan spekulasi punca terlerainya ikatan pertunangan Elfira dan Sufian.

Bagaimanapun, Elfira dan Sufian meminta semua pihak tidak membuat sebarang andaian dan memaklumkan hanya keluarga sahaja yang mengetahui punca mereka menamatkan pertunangan.

Pada 17 Februari lalu, ibu Elfira iaitu Filzah Yusoff, 52, mengesahkan ikatan pertunangan di antara anak perempuannya dengan Sufian sudah berakhir dan pihak perempuan sudah memulangkan cincin pertunangan di rumah keluarga Sufian di Muar, Johor, esoknya.

Pertemuan antara keluarga kedua-dua pihak dilaporkan berlangsung dengan baik dan pihak keluarga enggan memanjangkan hal berkenaan.

Pasangan itu mengikat tali pertunangan pada 6 Oktober 2017 dan sepatutnya melangsungkan perkahwinan pada Mac ini.

Dalam pada itu, usaha mendapatkan penjelasan daripada Elfira dan Asyraff gagal apabila mereka tidak menjawab panggilan telefon dibuat.

Apapun, jika benar Elfira kini sudah ada pengganti Sufian... kami doakan yang baik-baik.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BOY IMAN DITAHAN REMAN - NASSIER WAHAD HARAP IA SEGERA SELESAI

"Saya sendiri berasa sedih dengan apa yang berlaku kerana adalah di luar jangkaan," ujarnya penyanyi Datuk Nassier Wahab yang turut berasa sedih dan berasa terkilan dengan kekecohan berkaitan syarikat perumahan yang diterajui oleh Datuk Boy Iman (DBI) sehingga pelakon itu ditahan polis.

Nassier yang juga duta kepada syarikat perumahan mampu milik itu berkata, apa yang berlaku adalah di luar jangkaannya dan dia berjanji untuk mencari jalan penyelesaian terbaik dalam masa terdekat.

"Saya masih belum berkesempatan untuk bertemu Datuk Boy kerana baru pulang dari Makkah dua hari lepas. Keadaan kesihatan saya juga tidak mengizinkan untuk berjumpa dengannya.

"Isu dibangkitkan adalah mengenai syarikat diberi nama DBI Property dan saya pula dilantik menjadi duta untuk syarikat DBI Technology.

Klik untuk gambar besar

"Saya juga dimaklumkan penahanan dia adalah bagi membantu siasatan tentang syarikat lamannya iaitu DBI Property.

"Insya-Allah bila kes ini sudah reda saya akan bertemu Boy Iman untuk membincangkan jalan penyelesaiannya," katanya.

Nassier diminta mengulas tentang penahanan Boy Iman atau nama sebenarnya Norul Iman Abdul Rahman bersama dua lagi suspek utama di Ampang dan Setapak pada Isnin bagi membantu siasatan berhubung penipuan jualan rumah membabitkan nilai RM6.2 juta.

Dalam masa sama, Nassier juga berharap segala kekecohan ini akan dapat diselesaikan dengan sebaiknya.

"Saya berdoa kepada Allah agar semua kekusutan yang berlaku ini dapat diselesaikan segera," tururnya.

Sementara itu, Pengarah Jabatan Siasatan Jenayah Komersial Bukit Aman, Datuk Sri Acryl Sani Abdullah Sani mengesahkan pihaknya menerima 188 laporan polis berkaitan penipuan jualan rumah yang dilakukan Syarikat DBI Properties dan Syarikat Juta Kelulut Global Resources.

"Pihak kami telah menerima 188 laporan polis berkaitan penipuan jualan rumah yang dilakukan oleh dua syarikat berkenaan melibatkan kerugian keseluruhan sehingga RM6.2 juta”

"Syarikat ini menawarkan rumah kepada pembeli dengan harga yang jauh lebih murah daripada pasaran iaitu sekitar RM60,000 untuk sebuah rumah banglo berkeluasan 1,650 kaki persegi.

"Bagaimanapun, setelah bayaran dilunaskan, pembinaan rumah tersebut tidak dijalankan," jelasnya dalam kenyataan.

Selain itu, pihak polis turut merampas sebuah kereta Nissan Fairlady, BMW E92, tiga unit telefon bimbit, sjil doktor falsafah daripada Samaritan Mission International University dan pelbagai dokumen syarikat DBI Properties.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


LAPORAN MEDIA INDONESIA - ENGKU EMRAN & NOOR NABILA SUDAH BERCERAI?

Rumah tangga kakak kepada selebriti popular, Noor Neelofa iaitu Noor Nabila sejak mingu lalu hangat diperkatakan apabila usahawan itu memadam semua gambar bersama suami, Engku Emran di laman Instagram miliknya.

Hasil tinjauan mendapati, gambar pernikahan mereka juga tidak kelihatan malah Nabila turut menukar gambar profil Instagram miliknya itu. Bagaimanapun, sejak beberapa hari lalu tular apabila beberapa media Indonesia melaporkan pasangan itu dikhabarkan sudah bercerai.

Malah, turut tular di aplikasi TikTok apabila ada pengguna memuat naik laporan-laporan berita itu. Lebih menjadi perhatian, ada yang menulis tajuk bekas suami Laudya Cynthia Bella dikhabarkan bercerai serta mengatakan Engku Emran bukan orang sembarangan.

Klik untuk gambar besar

Perkongsian video itu mendapat pelbagai reaksi daripada netizen Malaysia yang turut terkejut dengan laporan berkenaan kerana tiada laporan mengenai perkara itu keluar daripada media daripada Malaysia serta bertanya mengenai kesahihan berita tersebut.

Sebelum ini, turut hangat diperkatakan apabila lain pula ditemui di Instagram milik Engku Emran dimana kali terakhir dia memuat naik gambar berdua ketika ulang tahun perkahwinan mereka pada Mac lalu. Menerusi foto itu, kelihatan pasangan itu baru sahaja selesai menunaikan solat jemaah bersama.

Bagaimanapun, sehingga kini status rumah tangga mereka masih menjadi tanya apabila kedua-duanya hanya mendiamkan diri.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEBELUM KAHWIN - REMY MAHU KUMPUL ASET & KEWANGAN LEBIH STABIL

"Susah sebenarnya kalau hendak bercakap mengenai jodoh ini. Pada saya biarlah ia datang dengan sendiri. Kalau ada, adalah. Sekarang ini saya sedang berdepan dengan 'krisis pertengahan umur'. Banyak perkara perlu saya lakukan. Susun perjalanan hidup terutama membabitkan soal kewangan. Perkara ini pada saya agak penting kerana apabila sudah berkeluarga nanti.

"Sudah berumah tangga nanti tidaklah isteri bising minta susu anak tidak ada. Kahwin memang mudah, tapi hendak melaksanakan tanggungjawab itu paling penting. Apabila sudah berkahwin kita harus jaga manusia. Kita harus memikirkan masa depan, terutama keluarga yang dibina. Memanglah saya boleh fikir diri sendiri saja, tetapi itu penting diri namanya.

"Tambahan pula umum tahu kerja sebagai pelakon ini bukanlah kerja tetap dan saya tidak semestinya sampai bila-bila akan ditawarkan watak utama," kata pelakon Remy Ishak yang belum terfikir mahu mendirikan rumah tangga meskipun dalam usia mencecah usia 37 tahun sebaliknya ingin lebih bekerja keras untuk mengumpul aset serta kawangan yang lebih stabil sebelum mendirikan rumah tangga.

Klik untuk gambar besar

Jelas Remy lagi, 10 tahun akan datang pastinya fizikal beliau yang sudah beruban tidak mendatangkan banyak tawaran berlakon. Dengan itu Remy mahu mula menyusun dan merancang kewangan dalam hidupnya agar lebih stabil: "Dalam melayari hidup sebagai pelakon ini, dalam banyak kelebihan ada kekurangannya, jadi saya harus bijak mempertimbangkan dari semua sudut, apatah lagi sekiranya mahu berumah tangga dan membina keluarga.

"Bayangkan kalau tawaran semakin kurang, bagaimana saya hendak menanggung perbelanjaan keluarga. Benar rezeki setiap hamba-Nya sudah ditetapkan, tetapi saya bakal bergelar ketua keluarga harus bersiap sedia," jelas Remy atau nama sebenarnya Mohammad Zalimei Ishak yang bakal muncul dengan filem 'Sangkar' beraksi di samping Zul Ariffin.

Sebagai lelaki sejati, dia mengharapkan apabila usianya mencecah 40 tahun dia sudah memiliki segala-galanya. Menurutnya, kalau dinilai usianya mungkin pada 10 tahun akan datang rambutnya sudah beruban dan dalam situasi itu pasti tidak sesuai lagi untuk dia menjayakan watak hero yang digambarkan sebagai pelajar kolej.

"Kalau ada pun watak untuk saya ketika itu adalah sebagai bapa, itupun watak bapa juga semakin berkurangan. Saya akui seronok bergelar pelakon, malah dalam diam sebenarnya sudah 15 tahun menjadi anak seni. Cuma dalam melayari hidup sebagai pelakon ini, dalam banyak kelebihan ada kekurangannya, jadi saya harus bijak mempertimbangkan dari semua sudut, apatah lagi sekiranya mahu berumah tangga dan membina keluarga.

"Bayangkan kalau tawaran semakin kurang, bagaimana saya hendak menanggung perbelanjaan keluarga. Benar rezeki setiap hamba-Nya sudah ditetapkan, tetapi saya bakal bergelar ketua keluarga harus juga bersiap sedia," ujarnya yang turut berkongsi dia kini sudah berjinak-jinak dengan bidang perniagaan berkaitan penternakan dan pertanian yang dijalankan di kampung halamannya di Melaka.

www.myartis.com / Sumber & foto: Harian Metro & Instagram Remy Ishak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUAT NAIK FOTO RUMAH 3 TINGKAT, HAEL TERIMA UCAPAN TAHNIAH: "BERJAYA TAMBAH HUTANG"

"Alhamdulillah, berjaya tambah hutang 😅," demikian tulis penyanyi dan komposer terkenal, Hael Husaini, 32, yang berkongsikan sekeping gambar dirinya dengan berlatarbelakangkan sebuah rumah baru tiga tingkat yang terletak di Damansara Perdana, Selangor.

Perkongsian tersebut seolah-olah memberi gambaran penyanyi lagu 'Jampi' itu baru sahaja memiliki kediaman berkenaan.

Lantas, perkongsiannya itu mendapat reaksi pelbagai peminat dan rata-ratanya mengucapkan tahniah di atas pencapaian terkini bintang berkenaan.

Klik untuk gambar besar

www.myartis.com / Sumber & foto: Media Hiburan & Instagram Hael Husaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAFIEY ILIAS MOHON MAAF, AKAN MASUK KE PUSAT REHABILITASI: "DIBIMBANGI SAYA AKAN BUAT PERKARA DI LUAR JANGKAAN IAITU BUNUH DIRI"

Usahawan kontroversi, Safiey Ilias atau nama sebenarnya Mohd Saifuddin Ilias, 26, yang sudah lama tidak mendengar ceritanya itu memaklumkan dia akan masuk ke pusat rehabilitasi minggu hadapan.

Jelas Safiey, dia dinasihatkan untuk menjalani rawatan sakit mental di pusat tersebut selama tiga hingga enam bulan berikutan tahap kesihatan mental dialami semakin kronik dan membimbangkan doktor yang merawatnya.

"Kalau tak masuk pusat rehabilitasi dibimbangi saya akan buat perkara di luar jangkaan iaitu bunuh diri. Insya-Allah minggu depan saya dah kena masuk pusat rehabilitasi. Perkara ini dicadang dan dinasihatkan oleh doktor psikiatri, Dr Rafidah yang merawat saya sejak 2015 lagi. Katanya, ia bagus demi masa depan saya.

"Jika terus dibiarkan, dia risau saya ambil dadah pula dan rosakkan diri dengan bermacam-macam lagi. Jadi, baik bertindak sekarang sebelum menjadi lebih parah. Dia beritahu saya juga, di tempat itu sudah ramai yang sembuh," katanya.

Klik untuk gambar besar

Safiey dalam masa sama turut memohon doa agar dia berjaya pulih, selain berkata urusan perniagaannya diserahkan sementara pada bapa dan adik sepanjang dia mendapatkan rawatan.

"Saya akan menyerahkan urusan perniagaan kepada adik dan ayah sementara saya dalam proses berehat dan dirawat. Doakan saya. Maafkan saya jika sudah mengecewakan ramai orang.

"Berilah saya peluang selepas saya berjaya memulihkan jiwa dan raga saya. Kepada mak dan ayah, ampunkan saya. Saya banyak kecewakan ayah. Berikan saya peluang terakhir tebus salah. Ampunkan aku ya Allah," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU CUKAI DIMANIPULASI - NORA DANISH AKAN AMBIL TINDAKAN

"Pada 3 November 2016, saya telah ditemubual oleh Utusan Malaysia. Kenyataan yang telah saya beri dalam temubual tersebut telah disalah tafsir dan dimanipulasi oleh beberapa organisasi media dan portal online.

"Sesi temubual tersebut dan kenyataan-kenyataan saya telah diambil luar daripada konteks dan telah disensasikan oleh beberapa akhbar, blog dan pelbagai media secara amnya, termasuk dan tidak terhad kepada tajuk laporan seperti 'Nora Danish Memohon Agar Artis Diberikan Pengecualian Cukai Untuk Kelihatan Cantik'," kata pelakon, Nora Danish yang terkesan dengan salah faham yang berlaku.

Jelas Nora, beliau terpaksa mengambil tindakan undang-undang kepada pihak yang telah memanipulasikan kenyataannya berhubung isu pengecualian cukai pendapatan selepas ia dilaporkan sebuah akhbar sehingga mendapat liputan media antarabangsa.

Tambah Nora, 34, tindakan itu terpaksa diambil selepas berlakunya fitnah apabila kenyataan asalnya di akhbar Utusan Malaysia pada awal November lalu telah dimanipulasikan oleh blog dan portal tempatan.

Terdahulu, Nora dalam kenyataannya dalam akhbar Utusan Malaysia telah memberi pendapat agar golongan artis diberi seidkit pengecualian cukai pendapatan khususnya untuk membeli keperluan berkaitan imej.

Bagaimanapun beberapa blog tempatan telah mensensasikan isu itu dengan menuduh kononnya Nora mahu mengelak daripada membayar cukai sedangkan pelakon itu mendakwa dia tidak pernah gagal melaksanakan tanggungajawab berkenaan.

Dalam pada itu Nora berkata, respons kepada manipualsi dibuat bolg itu bersifat sangat memalukan, mengelirukan dan palsu sehingga mendapat liputan luas media antarabangsa.

"Saya tidak pernah menyatakan perlunya pengecualian cukai kepada golongan artis. Saya cuma memberi komen tentang penolakan di bawah S.39 Akta Cukai Pendapatan 1967," ujarnya dipetik sebagai berkata.

Nora berkata, akibat manipulasi itu, kehidupan peribadi, hubungan dengan pihak ketiga yang tiada kena mengena dengan isu ini serta perniagaannya telah menerima kesan kebencian, menimbulkan skandal dan menerima penghinaan seterusnya menjejaskan kariernya.

"Disebabkan keadaan ini saya tiada pilihan selain melantik Tetuan David Gurupatham & Koay sebagai peguam saya bagi mengambil tindakan undang-undang serta merta kepada pihak yang telah menyebabkan fitnah sedemikian," tuturnya.

Dalam perkembangan sama, Presiden, Persatuan Seniman Malaysia iaitu Zed Zaidi berkata golongan artis sememangnya mendapat pengecualian cukai berkaitan penjagaan imej namun mereka perlu menyimpan resit pembelian bagi tujuan semakan oleh Lembaga Hasil  Dalam Negeri.

Sumber: mStar

Foto: Nora Danish IG & Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


HEMBUS NAFAS TERAKHIR - ZAINAL TJ SELAMAT DIKEBUMIKAN

Bekas pelakon dan pengarah, Zainal TJ atau nama sebenarnya Zainal Abidin Ahmad, 54, telah menghembuskan nafas terakhirnya jam 5 pagi semalam. Lebih menyedihkan apabila hasrat Allahyarham untuk bertemu rakan-rakan seangkatan dalam bidang seni buat kali terakhir tidak kesampaian.

Isterinya Ida Yuhana Sulaiman, 45, berkata, Allahyarham suaminya sering berharap agar rakan-rakannya datang melawat namun kecewa kerana tiada seorang pun berbuat demikian ketika dia terlantar sakit.

"Berita penderitaan abang sudah diketahui umum apabila disiarkan menerusi akhbar dan laman sosial tetapi tiada siapa pun dikalangan rakan rapat yang sudi melawat.

"Kalau diikutkan, dia banyak juga berjasa terhadap industri terutama dalam menggilap bakat pelakon tempatan. Malangnya dia seakan dilupakan begitu saja.

"Agaknya ada yang takut kalau-kalau kami minta wang sedangkan abang hanya nak berbual-bual bagi mengisi masa.

"Bagaimanapun saya puji beberapa artis antaranya Salwa Abdul Rahman dan Yank Kassim kerana selalu menghubungi kami untuk bertanya khabar dan datang melawat" ujarnya dipetik sebagai berkata.

Sebelum ini, Zainal yang juga bekas pemenang anugerah Pelakon Pembantu Lelaki Terbaik (Drama) Anugerah Skrin 1995, dimasukkan ke HS sejak 26 Oktober lalu akibat bengkak kaki dan kemudiannya disahkan mempunyai masalah salur darah membengkak dan jangkitan kuman.

Ida berkata, dia terkejut apabila dihubungi oleh pihak HS pada jam 5.20 pagi bagi memaklumkan kematian Zainal sedangkan sebelum itu suaminya dalam keadaan stabil.

"Keadaannya okay tetapi hanya demam sedikit pada sebelah petang. Cuma dia ada mengadu agak letih dan nak berehat. Bagaimanapun abang masih mampu berjalan dan berbual ketika saya meninggalkannya pada jam 8.30 malam.

"Saya terpaksa pulang kerana kena menguruskan persekolahan anak tunggal kami, Afiq Zikry, 12. Apapun saya reda dengan pemergian suami. Arwah sangat positif dan tak pernah merungut dengan penyakit yang dideritai. Syukur dia pergi dalam tidur," katanya.

Jenazah Zainal telah selamat dikebumikan di Tanah Perkuburan Islam Sungai Tangkas, Kajang selepas solat Zohor.

Sumber & Foto: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAHNIAH - RAJA AFIQ KINI SAH SUAMI POLIS VIRAL, SOFFYWANY YUSOFF

Pelakon Raja Afiq, 26, akhirnya bergelar suami kepada pilihan hatinya seorang anggota polis yang juga penyanyi baharu yang sebelum ini viral, Soffwany Yusoff, 31, dengan sekali lafaz, pagi tadi.

Pasangan itu dinikahkan oleh bapa pengantin perempuan iaitu Mohamad Yusoff Lebai Hamzah di Masjid Diraja Tengku Ampuan Jemaah, Shah Alam, Selangor pada pukul 9 pagi. Majlis pernikahan diadakan secara tertutup dihadiri oleh keluarga terdekat.

Pada majlis itu, Raja Afiq menyerahkan wang hantaran berjumlah RM15,000, mas kahwin sebanyak RM1101 beserta lima dulang dan dibalas dengan tujuh dulang pihak perempuan.

Pasangan ini kemudiannya diraikan dalam satu majlis sederhana untuk kenalan dan media di Bukit Jelutong, Shah Alam. Sementara itu, pelakon drama 'Sayangku Kapten Mukhriz' ini bersyukur apabila pernikahan mereka dipermudahkan.

"Alhamdulillah syukur dipermudahkan semuanya, memandangkan sekarang kita dalam Perintah Kawalan Pergerakan Pemulihan, jadi kita adakan majlis pernikahan mengikut prosedur operasi standard.

"Biarpun perkenalan kami singkat, jodoh itu kuat mendekati kami. Kami berkenalan sejak hujung tahun lalu. Rapat dalam awal tahun ini.

Klik untuk gambar besar

"Selepas mengikat pertunangan pada awal Mac lalu, kami merancang majlis pernikahan, Ogos lalu. Namun, banyak perkara tergendala selepas pelaksanaan Perintah Kawalan Pergerakan (PKP). Akhirnya, majlis dianjak bulan ini.

"Semoga fasa baru hidup kami ini akan terus membahagiakan... Insya-Allah," kata Raja Afiq yang dicungkil bakat menerusi pertandingan Drama Festival Kuala Lumpur (DFKL) 2014.

Raja Afiq berkenalan dengan Soffwany, 31, yang juga anggota Pasukan Gerakan Udara, Polis Diraja Malaysia (PDRM) melalui Instagram (IG): "Dia wanita yang sangat memahami, lemah-lembut dan baik... Saya cukup senang dengannya," tuturnya.

Sementara itu, Soffwany berkata, Afiq memahami jadual kerjanya yang padat lantas membuatkan dirinya selesa dan jatuh hati: "Afiq 'sweet' dan selalu mengambil berat dan tidak terlalu memberi tekanan kerana saya sentiasa sibuk dengan tugasan," ujarnya.

Pasangan ini dijangka mengadakan majlis bersanding Januari depan, di sini atau Ipoh, Perak. Raja Afiq atau nama penuhnya Raja Muhammad Afiq Raja Razali dan bekas peserta program Suara Viral ini akan berbulan madu di Pulau Langkawi.

Ditanya mengenai cahaya mata, Raja Afiq berkata mereka tidak merancang dan bersedia menerima rezeki itu pada bila-bila masa. Pada Mei lalu, pasangan ini berkata sepatutnya melangsungkan pernikahan pada Ogos tetapi terpaksa ditangguhkan.

www.myartis.com / Sumber: mStar & Berita Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UMUM ISTERI HAMIL 'BABY GIRL' - RIZMAN NORDIN MOHON DOA

"Bismillahirahmanirahim.. Alhamdulillah.. it's a GIRL!!!! Sempena Ramadan yang mulia ni, sy nak kongsikan berita gembira ini kepada semua. Sekalung penghargaan dan Terima kasih pada anda yang tidak putus-putus mendoakan kesejahteraan my syg Suraya.

"Kami berharap anda terus mendoakan juga agar pinchesss kami dilahirkan cukup sifat, indah seindah makhluk ciptaanNya dan semoga dengan kehadirannya, dapat membawa kami, ibu dan ayahnya ke syurga Allah yang firdausi.

"Amin amin ya rabbalalamin..," demikianlah tulis pereka terkenal, Rizman Nordin yang berkongsi berita gembira apabila mengumumkan bakal timang anak perempuan dan turut mendoakan agar bakal 'puteri' itu dilahirkan dengan sempurna serta dapat membawa kebaikan buatnya dan isteri, Nurida Suraya.

Untuk makluman, Rizman Nordin menikahi Nurida Suraya pada 13 September 2019. Sementara awal Mac lalu, Rizman mengumumkan isterinya kini hamil empat bulan.

Klik untuk gambar besar

www.myartis.com / Sumber & foto: Media Hiburan & Instagram Rizman Nordin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PU ABU MUATNAIK TANGAN CALAR - "HIRISAN TAK SESAKIT BEKAS ISTERI" - NETIZEN

Menerusi laman Instagram, pendakwah bebas PU Abu Sufyan telah memuatnaik foto kesan calar dan luka di bahagian tangannya. Melihat pada bahagian kapsyen yang ditulis, PU Abu seakan memberi gambaran seolah-olah dia diserang oleh beberapa orang individu.

Dalam pada itu, PU Abu melahirkan rasa syukur kerana tidak berlaku sebarang kecederaan yang serius: "Alhamdulillah aku diuji lagi. Aku bersyukur kerana tidak ada apa-apa yang berlaku hanya sekadar calar-balar di tangan.

"4-5 orang bilangan yang tak cukup untuk menumbangkan aku sebab aku yakin Allah sentiasa ada dengan aku. Allah adalah sebaik-baik pelindung. Ujian didik jiwa kita untuk lebih kuat dari siapa kita hari ini, kuncinya hanya satu sabar," tulisnya.

Klik untuk gambar besar

Menjengah di ruangan komen, rata-rata pengikut PU Abu terkejut serta risau melihat keadaannya. Namun begitu, terdapat segelintir netizen yang beranggapan ini adalah balasan untuk apa yang telah dilakukan terhadap bekas isterinya, Ain. Sementara itu, menerusi InstaStories pula, PU Abu turut memaklumkan telefon bimbitnya telah hilang.

Terdahulu, PU Abu menceraikan Ain kerana bekas isterinya mendakwa dirinya tidak sanggup dimadukan dengan seorang janda berusia 24 tahun, dikenali sebagai Hana Azraa. Ain mengundang simpati netizen apabila dia diceraikan suami ketika sedang sarat hamil tujuh bulan dan selamat melahirkan anaknya pada 7 Jun lalu.

www.myartis.com / Sumber & foto: Astro Gempak, Media Hiburan & Instagram PU Abu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BOOTH PERNIAGAAN DIARAHKAN TUTUP  - SAFIEY & SAJAT KECEWA

Semua mengetahui mengenai kontroversi hangat yang melanda dua usahawan popular Safiey Illias dan Nur Sajat, terutama sekali melibatkan soal jantina mereka.

Pendek kata, apa yang mereka lakukan pasti sahaja akan mendapat perhatian dan mengundang segala macam jenis kecaman dan kritikan.

Sebelum ini, kisah penghijrahan usahawan kosmetik Safiey menjadi perhatian ramai. Namun, transformasinya yang kembali menjadi seorang perempuan membuatkan netizen kurang senang dan ada yang mengatakan Safiey menggunakan agama untuk meraih perhatian demi perniagaannya.

Terbaru, kemunculan mereka dengan membuka booth perniagaan di sebuah karnival jualan popular mendapat bantahan daripada badan bukan kerajaan (NGO) Perak.

Klik untuk gambar besar

Pihak tersebut telah melakukan serbuan dan memaksa agar Safiey dan Sajat menarik diri dari acara berkenaan dan sekaligus menutup gerai mereka.

Insiden itu membuatkan Safiey dan Sajat kecewa dan meluahkan rasa kurang senang sesetengah pihak yang tidak adil menutup periuk nasi stokis-stokis yang menjual produk mereka.

Perkara itu tidak seharusnya berlaku kerana mereka yang terlibat hanya ingin mencari rezeki dengan cara yang halal.

Safiey juga mendakwa kehadirannya ke acara tersebut membawa malapetaka dan pekerja beliau dimalukan dengan begitu teruk. Meskipun terkilan dengan apa yang berlaku, Safiey menganggap ia adalah satu ujian buatnya.

Beliau juga turut meluahkan rasa kasihan terhadap pekerjanya yang mahu mencari rezeki membantu keluarga namun terpaksa pulang.

Insiden yang menimpa Safiey itu dilihat sebagai perkhabaran gembira bagi segelintir netizen. Rata-rata netizen meluahkan rasa syukur apabila gerainya diboikot dan berharap ianya menjadi pengajaran buat Safiey.

Namun, ada juga netizen tidak bersetuju dengan tindakan memboikot gerai Safiey kerana ia seolah menutup pintu rezeki seseorang.

Apa pandangan anda pula tentang isu ini? Wajarkah tindakan seperti itu diambil?

www.myartis.com / Sumber: Rotikaya & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BOB LOKMAN: "SEMINGGU LALU TERASA AGAK TERUK SEDIKIT SEBAB JANTUNG LEMAH & SAKIT PERUT"

"Keadaan kesihatan saya sekarang memang tidak menentu. Sejak lebih seminggu lalu terasa agak teruk sedikit sebab jantung lemah dan sakit perut. Sekarang pun, perut saya keras dan sukar membuang air. Saya pun tak tahulah apa sebenarnya sakit ini sebab belum jumpa doktor lagi untuk pemeriksaan lanjut.

"Temujanji saya dengan doktor di Hospital Sultanah Bahiyah, Alor Setar, Kedah pada 27 Mac ini," tutur pelakon dan penulis lirik, Bob Lokman, 58, yng memaklumkan keadaan kesihatannya kini kurang baik apabila jantungnya lemah dan sakit perut sejak lebih seminggu lalu.

Bob atau nama sebenarnya Mohd Hakim Lokman berkata, dia sekarang lebih banyak berehat di atas katil dan berjalan di dalam rumah saja kerana cepat penat dan sukar bernafas. Bob yang menetap di Kelantan berkata, buat masa ini dia duduk di rumah sehingga ke tarikh itu memandangkan ubat yang dibekalkan pihak hospital masih ada.

Menurut Bob, dia sebenarnya trauma untuk ke hospital selepas menjalani rawatan laser di jantungnya, pada 3 Oktober tahun lalu yang didakwanya sangat menyakitkan. Ia sedikit-sebanyak membuatkan Bob fobia dan tidak mahu melaluinya lagi.

"Saya juga dah lama sangat sakit. Walaupun semangat nak sihat itu ada, tetapi dari segi psikologi terganggu juga. Macam-macam yang saya fikirkan. Saya juga tidak boleh memandu lagi sekarang. Jika hendak ke mana-mana, anak yang akan bawakan.

"Saya mohon doakan kesihatan saya baik-baik saja," katanya yang turut memaklumkan isteri, Relawati Daud dan anak kini mengurus perniagaan bubur daging dan serunding daging sejak dua tahun lalu.

Terdahulu, Bob pernah dimasukkan ke Unit Penjagaan Koronari (CCU) Hospital Sultanah Bahiyah pada 1 Oktober tahun lalu berikutan jantungnya pada bahagian atas tidak berfungsi dengan baik.

Bob yang juga penulis lirik lagu 'Isabella' dan 'Taman Rashidah Utama' itu turut menjalani pembedahan membetulkan degupan jantung iaitu 'Cardiac Resynchronization Therapy & Defibrillator (CRTD) di hospital berkenaan pada awal Disember 2020 lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - FARID KAMIL & KELUARGA MELAWAT JINS SHAMSUDIN

Jika sebelum ini, Persatuan Seniman Malaysia telah melawat Jins Shamsudin, terkini Farid Kamil dan keluarganya pula menziarah Seniman veteran tersebut yang sememangnya menjadi idola pada ramai pelakon.

"Alhamdulillah Kesihatan Beliau berada pada tahap yang sempurna pada Usia Beliau. Beliau mampu menukar gaya penulisan dari Kanan ke tangan Kiri dengan begitu baik sekali. Saya kagum dengan cara hidup Islam yang di amalkan oleh beliau. Sangat Mudah," tulis Farid di laman IGnya.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AL-FATIHAH - PELAKON KANAK-KANAK FILEM 'MEKANIK' DIJEMPUT ILAHI

Pelakon kanak-kanak dalam filem 'Mekanik' pada 1983 iaitu Prof Azdi Abass dilaporkan telah meninggal dunia, baru-baru ini. Berita sedih ini dimaklumkan oleh isteri Allahyarham, Khairani Mohamad.

"Apabila sedutan lakonannya dimuat naik di media sosial selepas kematiannya, barulah orang tahu siapa sebenarnya suami," kata Khairani.

Difahamkan, Azdi, 50, yang juga pengasas dan Pengarah Urusan MD Octagon Petroleum Technology Sdn Bhd menghembuskan nafas terakhir di rumahnya di Kajang Perdana pada 25 Oktober lalu akibat serangan jantung.

Filem 'Mekanik' merupakan arahan Othman Hafsham dan dibintangi oleh Allahyarham Azmil Mustapha, Susan Lancaster, Datuk Yusof Haslam, Datuk Ahmad Tarmimi Siregar serta ramai lagi yang diterbitkan pada 1983.

Walaupun hanya babak kecil, lakonan Azdi bersama dua lagi pelakon kanak-kanak berbangsa Cina dan India ketika mengambil pesanan makanan daripada pelanggan iaitu Azmil dan Susan kekal diingati hingga ke hari ini.

Khairani, 45, berkata, Allahyarham suaminya aktif berlakon dan sering tampil dalam TV Pendidikan bersama Afdlin Shauki.

Klik untuk gambar besar

"Namun, pembabitan dalam filem 'Mekanik' buatkan dia dikenali ramai. Dia sebenarnya banyak juga berlakon drama. Dulu-dulu bilangan pelakon kanak-kanak tidak ramai.

"Dia berlakon kerana keluarganya berjiran dengan Allahyarham M Osman. Keluarga M Osman memang kenal dengan keluarga suami. Suami petah bercakap dan lincah dan itu yang buat dia jadi pilihan berlakon.

"Selain TV, dia juga berlakon drama radio. Semuanya kerana nak cari duit berlakon. Lepas habis Sijil Pelajaran Malaysia (SPM) dia sambung belajar," tambahnya.

Khairani berkata, semasa hayatnya Azdi juga aktif dalam misi dakwah dan berjaya mengislamkan banyak orang bukan Islam.

Allahyarham turut meninggalkan empat anak iaitu dua lelaki dan dua perempuan. Jenazahnya di kebumikan di Tanah Perkuburan Islam Sungai Kantan, Kajang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 GAMBAR - RESEPSI 'MELAYU TRADISIONAL' TASHA SHILLA

Tasha Shilla dan suami iaitu Muhammad Atiq Idris. yang selamat melangsungkan pernikahan semalam di Masjid Wilayah Kuala Lumpur, telah mengadakan majlis resepsi di The Great Hall bertemakan Melayu Tradisional.

Majlis tersebut turut dimeriahkan lagi dengan persembahan silat dan tarian tradisional.

Jom tengok!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERSABARLAH ASHRAF MUSLIM... MASA MU PASTI TIBA

"Seorang demi seorang meninggalkan aku disini. Syukur pada mereka ramai yg telah sihat dan dapat berjumpa dgn ahli keluarga.

"Kenanganku bersama mereka takkan aku lupakan, segala ilmu yg dikongsi takkanku sia-siakan. Perasaan sayang bersama mereka telah timbul dengan perwatakkan dan akhlak yang ditunjukkan pada aku. InsyAllah setiap pesanan yang diberikan akan ku amalkan.

"Terima kasih sahabatku Firdaus, Abdullah, En Shamsul dan ramai lagi. Dan paling ku tidak lupakan lelaki yang berjubah yang meninggalkn senyuman padaku ini ialah lebih dikenali Hj Usman banyak kata-katanya membuatku tersedar dari tidur.. terima kasih semua di wad 31. Hanya Allah yang mampu membalas kamu semua," kongsi Ashraf Muslim yang kini berada di Hospital setelah positif Covid-19 baru-baru ini.

Bersabarlah wahai sahabat... mungkin esok Allah SWT akan menunaikan doamu. Amin.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LUAR NEGARA MASA UNDI - SAJAT DIPERLI TAKUT JANTINA KANTOI

Semua mengetahui bahawa 9 Mei lalu (Rabu) adalah hari dimana rakyat Malaysia menjalankan tanggungjawab untuk mengundi.

Diadakan hanya lima tahun sekali, tentunya kali ini kita dikejutkan dengan keputusan yang tidak pernah disangka-disangka dan sudah mendapat barisan kepimpinan yang baru.

Namun, ada juga yang seakan tidak kisah dan mengabaikan tanggungjawab mereka dan lebih mengutamakan hal lain.

Klik untuk gambar besar

Antara mereka yang dikatakan tidak mengundi adalah usahawan kosmetik Nur Sajat apabila beliau dikhabarkan terbang ke Korea Selatan.

Rata-rata netizen mencetuskan spekulasi serta memerli mungkin Sajat sengaja 'membawa diri' dan mengelak untuk membuang undi kerana takut jantina sebenarnya beliau terdedah.

Erm, fikir positif sahaja lah. Siapa tahu usahawan yang mempunyai pelbagai perniagaan ini ada urusan yang lebih penting?

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MAJLIS NIKAH - SYAMEL PASRAH KENA TANGGUH

"Keadaan sekarang ini tidak mengizinkan kami meneruskan perancangan perkahwinan yang dah dibuat. Kita kena tunggu kes covid ini semakin pulih baru langsungkan.

"Semua telah dirancang dengan rapi tetapi nampaknya kita kena merancang semula agar bersesuaian dengan keadaan sekarang," demikianlah kata penyanyi Syamel.

Tunang kepada penyanyi Ernie Zakri itu terpaksa akur dengan arahan ditetapkan kerajaan apabila tidak membenarkan majlis keraian diadakan ketika tempoh Perintah Kawalan Pergerakan (PKP) ini.

Menurut Syamel, dia terpaksa melihat semula segala perancangan yang dibuat mengenai majlis perkahwinannya dengan Ernie sebelum ini dan hanya menunggu perkembangan lanjut daripada pihak berkuasa.

Sebelum ini, Syamel dan Ernie mengikat tali pertunangan dalam satu majlis yang diadakan secara tertutup pada 15 Ogos tahun lalu. Pasangan ini merancang untuk mengadakan majlis perkahwinan awal tahun ini.

www.myartis.com / Sumber & foto: mStar & Instagram Saymel & Ernie Zakri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZIZIE EZETTE 'TERASA HATI' DITUDUH ABAI SUAMI

Gara-gara tidak menampilkan gambar suaminya di laman Instagram, Zizie Ezette terasa hati apabila didakwa oleh segelintir pihak mengabaikan suaminya yang baru sihat daripada rawatan.

"Jangan cakap akak tak jaga suami, ada benda tak perlulah nak dipost, kalau tak post bukan tak sayang dan jangan cari dosa," tulis Zizie membalas kritikan tersebut menerusi hashtag IGnya.

Untuk info, terdahulu Zizie ada menampilkan gambar masakannya yang dimasak khas buat suami tercinta dengan caption: "Asam pedas Sabah style! Satu bergaram dan bergula, satu lagi kurang garam tiada gula. Faham-fahamlah orang baru nak sihat ini semua kena dikurang-kurangkan. Kasih sayang saja yang bertambah."

Dakwaan tersebut timbul apabila hanya gambar isteri pertama Bung Mokhtar sahaja yang dilihat menjaga suaminya selepas sembuh.

"Bila sakit2 ni... isteri tua jugak yg setia menemani. Tak harap sgt nk mengeseks ke or rewards dibelikan benda mahal," komen seorang forumer di laman sembang.

Pada Zizie, bersabarlah... mulut orang memang susah nak kawal!

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


BERSALIN APRIL DEPAN - RAJA FARAH NAFI SENGAJA RAHSIA TAPI HATI-HATI

"Bukan sengaja hendak merahsiakan kehamilan kali ini, cuma saya agak trauma selepas dua kali mengalami keguguran. Begitupun, selepas usia kandungan kini melebihi empat bulan dan atas nasihat doktor, saya sudah bersedia untuk berkongsi mengenainya di Instagram, selain dengan teman media.

"Memang lama juga saya tidak mengemas kini sebarang cerita di laman sosial, termasuk hal kehamilan. Saya lebih selesa mendiamkan diri," kata pelakon dan pengacara, Raja Farah, yang lebih berhati-hati untuk berkongsi perihal kehamilan selepas pengalamannya dua kali mengalami keguguran, tahun lalu.

Bimbang perkara tidak diingini terjadi, pengacara CJ Wow Shop itu lebih banyak mengunci mulut daripada berkongsi cerita mengenai dirinya yang kini hamil lima bulan.

Mengakui dirinya mengalami alahan pada kehamilan terbaru, bagaimanapun Raja Farah menjelaskan, dia sekadar kurang bermaya dan hilang selera makan.

Klik untuk gambar besar

"Saya ada juga berasa seperti loya dan mabuk, namun tidaklah sampai muntah teruk. Saya cuma berasa tidak larat dan kurang selera untuk makan. Pendek kata, segala aktiviti diri jadi terhad.

"Justeru, keinginan untuk memuat naik perkongsian di media sosial juga bagai tiada. Meskipun begitu, kerja saya tetap berjalan seperti biasa. Saya juga hanya menumpukan pada aktiviti pengacaraan CJ Wow Shop," tuturnya.

Menurut ibu kepada Imran Iskandar yang kini berusia dua tahun empat bulan, dia dijangka melahirkan anak keduanya pada April tahun depan.

"Kalau diikutkan hati, saya dan suami memang mahukan anak perempuan pula. Namun, semua itu kerja Allah. Jika ditakdirkan menimang cahaya mata perempuan, ia adalah rezeki.

"Begitu juga kalau kami sekali lagi dianugerahkan anak lelaki. Apa yang penting, anak kami nanti sihat dan dijauhi daripada sebarang komplikasi," ujarnya.

Kata Raja Farah atau nama penuhnya Raja Farah Raja Aziz, 30, buat waktu ini doktor belum berani untuk mengesahkan jantina kandungannya kerana masih kecil.

Raja Farah mendirikan mendirikan rumah tangga dengan ahli perniagaan, Iskandar Ismail, pada 6 September 2015.

Pada masa sama, bintang filem 'Haq' itu memaklumkan, dia rindu untuk kembali berlakon, tetapi rela berkorban demi tumpuan pada keluarga, terutama suami dan permata hatinya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SIKAP ZIZAN - MIRA FILZAH AKUI MUDAH DIDEKATI

"Kami masih lagi berkawan sampai sekarang... dia (Zizan) antara kawan lelaki yang rapat dengan saya. Nak kata ada ciri-ciri lelaki idaman tu, tak tahu la tetapi saya selesa berkawan dan bergaul dengannya," kata pelakon Mira Filzah.

Mira tidak menolak pelawak Zizan Razak yang dikaitkan mempunyai hubungan cinta dengannya sebagai pemuda paling rapat dengannya buat masa ini.

Mira atau penuhnya Nur Amirah Filzah Badioezaman, 25, berkata, dia menyenangi sikap Zizan yang disifatkan sebagai mudah didekati selain dia senang berkawan dengannya.

Menurut pelakon drama 'Rahsia Hati Perempuan' ini, dia enggan berkongsi terlalu banyak mengenai kisah peribadinya kerana ingin menjaga hati keluarga.

Klik untuk gambar besar

"Mungkin salah satu sebab nak jaga hati keluarga. Saya dan dia pun masing-masing ada keluarga. Kalau kerap keluar gosip saja, kami okey tapi yang tak seronok keluarga la. Lagi-lagi orang tua kita," ujarnya.

Sebelum ini, Mira dan Zizan dikatakan sedang menjalinkan hubungan cinta namun kedua-dua mengakui hubungan itu hanya sekadar kawan.

Dalam pada itu, Mira masih belum ada kesempatan untuk berbuka puasa bersama keluarganya kerana komitmennya sepanjang Ramadan yang agak padat.

Bagaimanapun kata Mira, dia akan pulang ke kampung halamannya di Perak dua hari sebelum menyambut hari raya Aidilfitri.

"Sekarang ini belum sempat nak berbuka puasa dengan keluarga... Insya-Allah saya akan balik kampung dua hari sebelum nak raya.

"Dapatlah merasa berbuka puasa dengan mereka. Buat masa ini, saya nak kena selesaikan kerja dahulu," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MAJLIS TAHNIK & CUKUR JAMBUL CUCU PERTAMA SELESAI - NORA LUAH SYUKUR

"Alhamdulillah syukur pada Allah swt selesai tahnik & cukur rambut yg kami buat among family saja utk Ayden Johan yg dah masuk 3 bulan. Maaf tak dapat jemput saudara mara & sahabat sbb MCO.😅 Sebagai Wan, saya terasa amat sayu, syukur dpt kongsi & buat moment ni utk cucu pertama, bersama anak2 menantu & besan tersayang.

"Rindu pada arwah Johan & Alif hanya Tuhan saja yg tahu.😔 Moga Ayden Johan membesar menjadi anak yg soleh & berjaya dunia akhirat. In Shaa Allah.

"Tq @megaeventcatering @secukuprasabynora kerana menyediakan menu yg sedap2 utk kami. Terima kasih buat semua yg mendoakan kami. @mosyi.johan @eilyasofea @azlena_tay," demikianlah kata penyanyi Nora Ariffin yang memaklumkan dia bersama keluarga besarnya telah pun selamat menganjurkan majlis tahnik buat cucu sulungnya, Ayden Johan yang kini sudah mencecah usia tiga bulan pada Sabtu.

Klik untuk gambar besar

Nora menerusi pautan video yang dimuat naik bersama beberapa foto sekitar majlis di laman Instagram miliknya itu turut menzahirkan rasa syukur kerana majlis berjalan dengan lancar.

Penyanyi 'Hanya Satu' ini pada masa sama turut mendoakan agar cucu lelakinya itu membesar sebagai anak soleh. Ayden Johan ialah cahaya mata pertama sulung Nora, Mohd Syakir Iman yang berkahwin dengan wanita pilihannya, Eilya Sofea Azman pada 12 Januari 2019.

Untuk makluman, Ayden Johan ialah cahaya mata pertama sulung Nora, Mohd Syakir Iman yang berkahwin dengan wanita pilihannya, Eilya Sofea Azman pada 12 Januari 2019.

www.myartis.com / Sumber & foto: Media Hiburan & Instagram Nora Ariffin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENYEKSI UNTUK POPULAR..??

Gadis ini (namanya tidak disiarkan) mungkin pendatang baru dalam dunia seni dan kurang dikenali. Namun begitu, penampilannya dilihat melebihi artis popular dan dia tidak segan-segan untuk beraksi menjolok mata ketika muncul dimajlis yang melibatkan artis atau selebriti.Daripada memakai penutup buah dada selikon hinggalah menampakkan bahagian belakang semuanya telah digayakan penuh yakin untuk tatapan umum. Malah berseluar pendek juga seolah-olah menjadi satu kebanggaan hingga gambar tersebut seperti sengaja disebarkan di internet untuk meraih publisiti murahan.Ikhlasnya... strategi sedemikian memang menjadi pada segelintir artis yang sedang popular sekarang. Contohnya Faezah Elai yang pada awalnya dulu pernah beraksi seksi ala-ala jepun dan sebagainya... kini makin popular sebagai pelakon.Bagaimanapun, harapan kita sebagai peminat seni... cukup-cukuplah aksi murahan seperti ini yang hanya mencemarkan dunia seni. Jika mahu popular, ketengahkanlah bakat sebenar dan bukannya melalui jalan mudah seperti disponsor, ditaja VIP serta beraksi seksi bagi menarik perhatian penerbit atau pengarah miang yang tidak mempunyai akal panjang. Ingatlah... Malaysia bukannya Hollywood yang sudah rosak nilai budaya serta agamanya. Di sini, kita masih berpegang teguh pada agama, adat dan budaya yang kita warisi sejak turun-temurun. Bak kata Nabil... "Lu fikirlah sendiri"..!!Klik untuk imej besar....


MALAM GALA FILEM JAMES BOND, 'SKYFALL'

Sempena menanti filem aksi hebat James Bond terbaru berjudul 'Skyfall', ntv7 telah mengadakan 'SKYFALL GALA SCREENING' bertempat di Cathay Cineplex, e@Curve, Petaling, Selangor secara eksklusif buat tetamu jemputan. Antara yang hadir menonton pra-tayangan itu termasuklah pemenang peraduan yang dikelolakan ntv7, mereka yang membuat penebusan tiket, media, pelanggan dan rakan perniagaan stesen TV tersebut.

Turut hadir ialah beberapa orang selebriti pada acara karpet merah iaitu Nazrudin Rahman, Daphne Iking, Faradhiya, Julia Ziegler, Lisa Wong, Frederick Lee, Mayjune Tan, Adrian Jalaludin dan Satira Diana.

Klik untuk imej besar...

Untuk info, NTV7 telah menyiarkan pelbagai filem James Bond bagi meraikan ulangtahun ke-50 watak hero kegemaran ramai itu. Maraton filem yang disiarkan selama lima minggu berturut-turut itu telah bermula sejak 7 Oktober hingga 4 November ini bagi menghitung hari kemunculan filem Skyfall di pawagam pada 1 November 2012.

Penayangan filem tersebut di NTV7 akan diakhiri dengan penyiaran sebuah filem James Bond lakonan Daniel Craig berjudul Casino Royale (4 November). Casino Royale merupakan filem ke-21 siri agen 007 itu dan merupakan yang pertama dibintangi Daniel Craig sebagai hero baru bagi menggantikan Pierce Brosnan.

Filem-filem James Bond sebelumnya yang telah menghiasi slot 'Sunday Movies' setiap hari Ahad, jam 11 malam di ntv7 ialah Golden Eye, Tomorrow Never Dies, The World Is Not Enough dan Die Another Day.


ZUL 2  BY 2 SELAMAT AKHIRI ZAMAN DUDA - PILIH BEKAS ANGGOTA THE GIRLS SEBAGAI ISTERI

Penyanyi dan komposer Zul 2 By 2 atau nama sebenarnya Zulkifli Majid, 50, telah pun selamat bernikah buat kali kedua semalam. Zul memilih penyanyi juga bekas anggota kumpulan The Girls iaitu Intan Maya, 39, sebagai pasangan hidupnya selepas bercerai dengan penyanyi Ismaliza Ismail atau Isma AF7 pada 2018.

"Alhamdulillah...apa yang dirancang akhirnya jadi kenyataan apabila saya selamat bernikah dengan Intan Maya. Kami sah bergelar suami isteri pada jam 10 pagi di masjid Taming Jaya, Balakong. Tarikh istimewa ini dipilih oleh saya sebagai kenangan buat kami berdua. Bukan saja tarikh, malah wang hantaran diberikan kepada isteri juga berjumlah RM22,222,22," katanya.

Difahamkan, Zul mula mengenali Intan Maya secara dekat pada majlis berbuka puasa April, tahun lalu dan mereka kemudian bertunang pada Jun. Sebelum itu, kedua-duanya hanya kenal sebagai rakan artis.

Menerusi perkahwinannya dengan Isma, Zul telah dikurniakan lima orang anak. Bagi Intan pula, dia mempunyai empat orang anak hasil perkahwinan terdahulu.

Klik untuk gambar besar

Kata Intan, dia hampir tewas dengan ujian yang dilalui beberapa hari menjelang pernikahan mereka. Tambahnya, Zul juga pernah melahirkan rasa bimbang sekiranya dia bertindak membatalkan perkahwinan mereka dengan apa yang berlaku.

"Banyak juga dugaan antaranya penyediaan dokumen kahwin yang terlalu ketat, sampaikan terfikir nak batalkan saja. Tapi, bila dah selesai akad nikah, kami rasa seperti terlepas satu ujian yang sangat berat.

"Dugaan lain pula ialah adik saya dari Johor nak datang ke sini bawa kek kahwin, namun malangnya kereta rosak hingga kek cair. Dia menangis kerana tak dapat bersama saya.

"Jurusolek pula positif C0V1D dan akhirnya saya terpaksa bersiap sendiri. Tiga anak abang Zul juga positif dan hanya seorang yang dapat hadir. Banyak sangat tekanan yang dilalui. Sebenarnya tempat kami nak bersanding pula kena ribut yang berlaku sebelum ini.

"Dalam hujan lebat saya berdoa kepada Allah agar permudahkan mana yang tak kena. Jika betul ada jodohku, kau permudahkanlah. Rupanya abang Zul pun berdoa yang sama. Saya suruh dia berdoa ketika hujan dan akhirnya satu demi satu urusan dipermudahkan," jelasnya.

Zul dan Intan yang pernah menyanyi duet lagu 'Tugu Cinta' itu belum merancang bulan madu atau mempunyai anak kerana mahu fokus pada rakaman lagu Hari Raya bersama Sheeda dangdut, Wan Scoin dan Sam Suhaid selepas ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERPISAH DENGAN ANAK-ANAK KETIKA PKP - BALKISYH BERSYUKUR KEMBALI BERSAMA

Pelakon yang terkenal dengan watak Atul atau Saidatul dalam drama bersiri popular 'Mak Cun', Balkisyh Semundur Khan, 33, bukan sahaja kehilangan punca pendapatan sebagai pelakon dan peniaga susulan Perintah Kawalan Pergerakan (PKP) tetapi turut terpisah selama 48 hari dengan dua anaknya yang berada di Singapura.

Balkisyh kini popular memegang watak Edora dalam drama bersiri 'Bukan Gadis Biasa' itu berkata, dia pertama kali terpaksa berjauhan dengan dua anaknya, Nur Qalesya Mohd Aizat, 11, dan Muhammad Nor Qaisyh Khan Mohd Aizat, 6, berikutan PKP.

"Saya tidak menjangka PKP akan berkuat kuasa menyebabkan saya meninggalkan anak dengan keluarga angkat di Singapura untuk sementara waktu bagi menjalankan pergambaran drama 'Bicara Cinta' di Kuala Lumpur pada 15 Mac lalu. Bermula daripada tempoh itu saya terpisah dengan anak-anak dan hanya mampu berhubung melalui panggilan video sahaja," katanya.

Klik untuk gambar besar

Tambahnya, dia bersyukur selepas Perintah Kawalan Pergerakan Bersyarat (PKPB) berkuatkuasa dia terus berusaha membawa anaknya pulang ke pangkuannya dan sekarang sedang menjalani kuarantin di Pusat Kuarantin di Hotel Amansari, Nusajaya, Johor.

"Memandangkan sudah mempunyai kontak dengan anak-anak, kami terpaksa dikuarantin bersama sekarang. Kami dikuarantin bermula 6 Mei hingga 19 Mei dan sehingga kini tiada tanda-tanda dijangkiti Covid-19. Tak kisah jika dikuarantin lebih lama asalkan saya dapat bersama dengan anak-anak kerana sepanjang berjauhan dengan mereka, saya berasa tersiksa," katanya.

Menurutnya, dia sebelum ini dikuarantin di rumahnya pada 27 Mac hingga 9 April kerana pernah ke Singapura dan suhu badannya tinggi iaitu 39.8: "Sebaik sahaja tamat kuarantin dan disahkan negatif Covid-19, saya tiada pendapatan seterusnya menjadi agen produk makanan kesihatan dalam talian selain berniaga buah mangga harumanis sepanjang PKP.

"Banyak tawaran belakon yang diterima sepanjang Mac hingga April terpaksa dibatalkan pergambaran kerana PKP. Perancangan untuk melancarkan produk makanan kesihatan sendiri pada Mei juga tertangguh dan malangnya wang modal untuk tujuan itu juga terpaksa digunakan dahulu untuk menampung keperluan harian saya dan anak-anak," katanya.

Bercerita lagi, katanya, dia pernah melalui saat jatuh dan bangun dalam industri seni namun PKP memberi impak yang paling besar terhadap kariernya sebagai pelakon: "Saya baru sahaja ingin membuat kemunculan semula dan banyak menerima tawaran lakonan selepas agak lama tidak aktif dalam bidang lakonan dan peragaan.

"Bagaimanapun saya akur dengan kehendak dan takdir Allah dan perlu positif dan bangkit semula untuk anak-anak," katanya yang turut memberitahu dia bernasib baik kerana semua pihak termasuk petugas barisan hadapan dan peminat sentiasa memberi semangat dan dorongan sepanjang berhadapan dengan dugaan itu.

www.myartis.com / Sumber & foto: Harian Metro & Instagram Balkisyh Semundur

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BANTU GOLONGAN SUSAH - MAN RAJA LAWAK JUAL KERETA & MOTOR

Sejak Perintah Kawalan Pergerakan (PKP) dilaksankan, tidak dinafikan ramai yang terjejas kerana tidak boleh keluar bekerja seperti biasa untuk mencari pendapatan bagi menampung pendapatan harian. Terkesan dengan kesusahan yang sedang dihadapi kebanyakan rakyat Malaysia, Man Raja Lawak sebelum ini berkongsikan wang kemenangan MLM 2019 sebanyak RM50,000 dengan mereka yang memerlukan.

Nampaknya bukan itu sahaja, dalam perkongsian terbaru, Man mahu menjual kereta dan motor miliknya demi membantu individu yang mempunyai masalah kewangan dan bertanyakan andai ada pihak yang sudi membeli.

Menurutnya dia menjual kereta dan motor miliknya dengan harga mampu milik bagi menambah sumbangan sedia ada berikutan ribuan permohonan sudah diterima. Ujarnya, kesemua mereka yang meminta bantuan perlu dibantu meskipun jumlah wang yang diminta sedikit.

Dalam pada itu, ada yang mempersoalkan tindakannya menjual motor dan keretanya, bagaimana dia hendak membawa isteri dan anak-anak keluar bersiar-siar selepas ini. Luahnya, dia mempunyai sebuah kereta Kancil dan tiada masalah menggunakan kereta tersebut. Katanya lagi, apa yang lebih penting bagi dirinya adalah untuk membantu mereka yang memerlukan dan berusaha untuk ke syurga Allah.

Klik untuk gambar besar

www.myartis.com / Sumber & foto: Rotikaya & Instagram Man Raja Lawak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKHIRNYA NEELOFA SELAMAT BERGELAR ISTERI PU RIZ

Setelah sekian lama menanti akhirnya, selebriti terkenal Noor Neelofa kini telah sah bergelar isteri kepada pendakwah bebas dan pelakon PU Riz atau nama sebenarnya Haris Ismail dengan hanya sekali lafaz.

Pasangan ini selamat disatukan kira-kira pukul 11.30 pagi tadi dengan berwalikan adiknya, Mohd. Aqief Mohd. Noor. Dalam majlis pernikahan itu, Neelofa atau nama sebenarnya, Noor Neelofa Mohd. Noor, 32, yang anggun dalam sepersalinan putih suci itu menerima sebentuk cincin sebagai mas kahwin.

"Alhamdulillah, syukur ke hadrat Ilahi atas kelancaran majlis pernikahan kami. Kami berharap agar pernikahan ini menjadi satu ikatan abadi yang diberkati oleh Allah SWT, InsyaAllah," ujar Neelofa dan Haris.

Klik untuk gambar besar

Majlis yang diadakan di Hotel Grand Hyatt, Kuala Lumpur itu hanya dihadiri lebih kurang 150 tetamu terdiri daripada ahli keluarga dan rakan terdekat. Saudara mara dan tetamu dilihat berpakaian mengikut tema yang ditetapkan.

Majlis yang berlangsung secara tertutup dalam norma baharu serta kawalan prosedur operasi standard (SOP) yang ketat ini juga sekaligus menamatkan spekulasi yang bertebaran sejak beberapa hari sebelum ini.

www.myartis.com / Sumber: Utusan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL FATIHAH - ISTERI LAN ZAILAN KEMBALI KE RAHMATULLAH

Isteri kepada Lan Zailan telah kembali ke rahmatullah semalam. Berita sedih tersebut dimaklumkan oleh Sabri Yunus menerusi laman Facebooknya.

"INNALILLAHI WAINNA ILAIHI ROJIUUN. Pelakon Lan Zailan hari ini (semalam) telah kehilangan isteri tersayang.. Lebih kurang jam 10.30 pagi ini (semalam).

"Berpulang kepangkuan penciptanya. Moga roh arwah dalam kelompok. Umat yang Allah sayangi.. Moga Lan sabar.. tabah.. redha.. Doa kawan kawan turut mengiringi.."

Takziah diucapkan dan semoga roh Allahyarham ditempatkan dikalangan orang-orang yang beriman.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Sumber: Sabri Yunus FB

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


RAF MINTA MAAF KEPADA ANAK-ANAK TAK DAPAT UMRAH BERSAMA

Menerusi laman Instagram, pelakon Raf Yaakob telah memohon maaf kepada anak-anaknya, Raden Ahmad Rayyan dan Raden Seri Raysaa Chanela kerana tidak dapat membawa mereka bersama-sama bagi mengerjakan ibadah umrah.

Kata Raf, dia berasa sedih melihat anak-anaknya menangis sebelum berangkat ke lapangan terbang. Dalam pada itu, suami kepada pelakon Mawar Rashid ini tidak sabar menanti hari ulang tahun kelahiran puteri tunggalnya yang kelima.

"@radenrayyanraf and @raysaachanelaraf, papa mintak maaf tak dapat bawak kalian berdua ke Umrah sekali ngan @radenrafaelraf atas sebab2 tertentu. Sedih sangat tengok kalian berdua menangis hug papa and mommy kat rumah before we left to airport.

Klik untuk gambar besar

"Tapi takpe... cos in 3 months time when Chanela turns 5, things will be much easier. Because that time Chanela dah bole tido dengan Raf. FINALLY! Boleh la plan pergi Umrah dan holiday memane berlima for the first time #MawaRadens," tulisnya.

Terdahulu, Raf telah berangkat ke tanah suci Makkah bagi mengerjakan umrah bersama Mawar serta membawa anak mereka Rayden Rafael. Raf dan Mawar mendirikan rumah tangga pada 9 November 2017 dan dikurniakan dengan kehadiran Rafael pada 13 Mac tahun lalu. Mawar turut mempunyai dua orang anak tiri, Rayyan, 8 dan Raysaa, 4, hasil perkahwinan Raf bersama bekas isteri.

www.myartis.com / Sumber & foto: Astro Gempak & Instagram Raf Yaakob

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ITU HANYA FIRASAT SAYA SAHAJA... SAYA 'DIPANCING' OLEH NETIZEN" - TEGAR AKUI TIADA BUKTI KUKUH TUDUH BEKAS ISTERI HAMIL ANAK ORANG LAIN

Penyanyi Tegar Septian sebelum ini telah mendakwa kononnya anak hasil pernikahannya dengan bekas isteri iaitu Sarah Sheilka bukan darah dagingnya sendiri.

Terkini, Tegar yang popular menerusi lagu 'Aku Yang Dulu Bukanlah Yang Sekarang' itu membuat pengakuan bahawa dia tidak mempunyai bukti kukuh atas dakwaan tersebut.

Sebaliknya kata Tegar, dia mendedahkan hal tersebut sebelum ini ketika sesi siaran langsung di laman TikTok hanya mengikut naluri sendiri dan atas desakan netizen.

"Itu hanya firasat saya sahaja. Saya tidak tahu bagiamana hendak jelaskan kerana terlalu peribadi. Saya 'dipancing' oleh netizen," kata Tegar yang menjelaskan hal tersebut ketika tampil menjadi tetamu dalam sebuah program bual bicara di Indonesia.

Klik untuk gambar besar

Bagaimanapun kata bekas peserta Big Stage 2022 ini, dia terbuka untuk melakukan ujian asid deoksiribonukleik (DNA) bagi mendapatkan kepastian tersebut.

"Kalau mahu lakukan ujian DNA saya tidak ada masalah. Jika benar itu anak saya, Alhamdulillah. Saya hanya perlukan kepastian," jelasnya.

Isu antara Tegar dan Sarah sering kali mendapat perhatian selepas dia sendiri mengeluarkan kenyataan putar belit selepas mengumumkan mereka bercerai pada Jun 2022.

Untuk makluman, asangan ini mendirikan rumah tangga pada Mac 2020 dan memiliki seorang anak lelaki bernama Abidzar Oktaviano Putra Septian yang kini berusia tiga tahun.

  ________ IKLAN ________ JUALAN PAYDAY 25 JANUARI. JOM BOOKING, & BAYAR KEMUDIAN.  - - Ayuh dapatkan pelbagai tawaran hebat di Shopee sempena jualan PAYDAY mulai 12 malam 25 Januari ini. Anda boleh booking dulu hari ini barangan mahal yang dijual hanya RM25 sahaja. Barangan adalah terhad, sapa cepat dia dapat!!Malah banyak tawaran lain disediakan termasuk hadiah hebat dan voucher istimewa.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JUE AZIZ KINI SUDAH BERHIJAB PENUH

Alhamdulillah, tahniah diucapkan buat Jue Aziz atau nama penuhnya Zuliana Abd. Aziz, 32, yang kini sudah mengenakan hijab penuh.

Difahamkan, keputusan berhijab ini dilakukan pada hari Rabu minggu lalu dan iaya ada kaitan dengan pemergian ayah Jue ke rahmatullah pada 31 Julai yang lalu.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


'BADANG' DIKRITIK: "HARGAI BUKAN KECAM" - ALIFF SYUKRI RASA KESAL

Menerusi laman Instagram, Datuk Seri Aliff Syukri telah meluahkan rasa kesal apabila menerima kritikan hebat daripada netizen mengenai lakonannya dalam filem 'Badang' yang baharu sahaja ditayangkan di pawagam pada Khamis lalu.

Lebih mengecewakan kata ahli perniagaan itu, hentaman yang diterimanya adalah daripada mereka yang langsung tidak menonton filem tersebut dan ia adalah tidak adil buat dirinya.

"Jangan sampai saya hilang sabar.. saya tak kacau hidup korang pun kenapa menghina saya melampau-melampau.. saya tak suka off komen dan block orang.. tapi komen anda macam f—ck 😡😡

"Kalau tak suka tak payah follow.. hargai bakat saya bukan kecam saya #badang saya hanya sebagai talend bukan penerbit saya harap korang paham 😓," tulis Aliff di IG.

Klik untuk gambar besar

Dalam pada itu, Aliff berkata, dia bukannya tidak boleh ditegur malah terbuka terhadap kritikan terhadap lakonan pertamanya itu.

Bagaimanapun katanya, dia tetap bersyukur kerana masih ada yang menggemari filem tersebut dengan pergi menonton di pawagam dan memberikan maklum balas positif kepadanya.

"Alhamdulillah walaupun ramai tak suka ada juga yang dah tengok dan sokong. Terima kasih kepada yang menonton. Pujian atau kecaman saya terima dengan hati terbuka," katanya.

'Badang' adalah arahan Profesor Datuk Dr. A. Razak Mohaideen itu turut menampilkan pelakon seperti Fasha Sandha Fauzi Nawawi dan Fareez Fauzi.

www.myartis.com / Sumber: mStar & Aliff Syukri IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


'ASLAN' PILIHAN NAMA ANAK SULUNG KAKA AZRAFF & SUAMI

Selamat menimang cahaya mata sulung pada 11 Oktober lalu, penyanyi Kaka Azraff dan suaminya, Adam Azriff telah sepakat memilih nama 'Aslan' buat putera mereka. Menerusi laman Instagram, suami Kaka telah berkongsikan wajah anak mereka serta mengumumkan nama anak lelaki mereka itu.

Dalam perkongsian tersebut, Adam turut mendoakan anaknya membesar dengan hebat dan taat pada perintah Allah. Perkongsian tersebut dihujani dengan komen netizen yang memuji nama dan kecomelan anak pasangan itu.

Tahniah kami ucapkan buat pasangan ini, pastinya rumah tangga akan lebih bahagia selepas memiliki cahaya mata. Semoga segala urusan berpantang Kaka juga berjalan dengan lancar.

Klik untuk gambar besar

www.myartis.com / Sumber & foto: Rotikaya, Instagram Kaka Azraff & Adam Azriff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA AISAR KHALED BANGGA BERJAYA BELI KONDOMINIUM MEWAH RM1 JUTA DEKAT KLCC DIUSIA 22 TAHUN

Menerusi perkongsian di laman Instagram, personaliti media sosial dan juga pelakon, Aisar Khaled meluahkan rasa syukur dan terharu apabila impiannya untuk memiliki rumah sendiri di usia 22 tahun akhirnya tercapai.

"Alhamdulillah rumah pertama berhadapan Kl Tower. Tak sangka dengan usia yang macam ni dapat jugak apa yang I impikan syukur sangat sangat," tulisnya yang berkongsi video dan foto ketika dia meninjau rumah yang baru dibeli itu.

Perkongsian Aisar menjadi perhatian ramai dimana rata-ratanya meninggalkan komen positif dan meminta pelakon filem 'Gila Gusti' ini berkongsi tip dan nasihat untuk berjaya di usia muda.

Klik untuk gambar besar

Menurut Aisar, kediaman jenis kondominium mewah berharga RM1 juta itu terletak di tengah-tengah pusat bandar Kuala Lumpur: "Syukur Alhamdulillah rezeki saya miliki rumah ini, perasaan sangat gembira dan terharu sebab tak sangka dapat beli sebuah rumah di usia yang masih muda.

"Awalnya tak jangka pun nak beli rumah ini tapi tiba-tiba terdetik di hati nak miliki rumah. Kalau saya tak duduk pun boleh dibuat pelaburan. Sejujurnya saya bangga dengan diri sendiri sebab selepas melalui pelbagai cabaran termasuklah mencari rezeki di usia 17 tahun akhirnya ini hasil yang saya miliki.

"Saya bermula dengan seronok-seronok main Instagram, kemudian berlakon dan kini buat bisnes. Saya anggap semua ini adalah rezeki dari Allah untuk saya dan keluarga," ujarnya yang dipetik sebagai berkata kepada mStar.

Berkongsi mengenai perniagaan yang diusahakan, Aisar memberitahu dia membuka syarikat berasaskan pelaburan, baru-baru itu: "Ini perniagaan saya sendiri. Tujuan saya jalankan bisnes ini untuk bantu anak muda berjaya dan miliki harta di usia muda. Tak ada masalah kalau sertai bidang pelaburan ini, yang penting kena ada ilmu.

"Walau apa pun pekerjaan kita buat, kunci utamanya kena rajin dan jangan cepat putus asa. Setiap pekerjaan ada risiko tapi insyaAllah kalau kita ada semangat pasti ada hasil. Jangan takut berdepan risiko, itulah yang akan mematangkan dan menguatkan kita untuk terus berjaya," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAHARUL RIDZWAN PERNAH RUGI RM30,000 DEK SERUNDING TAK LAKU SAMPAI BERULAT

Pelakon Saharul Ridzwan kini dilihat mula mengorak langkah dalam dunia perniagaan kerana dia sedar bahawa popularitinya sebagai pelakon mungkin tidak bertahan lama.

"Kita kena sedar yang populariti tidak akan kekal lama. Ia boleh datang dan pergi. Saya tak boleh salahkan sesiapa jika orang sudah tak minat saya lagi seperti dahulu. Tapi tak adalah sampai nak tinggalkan industri ini. Berlakon tetap menjadi minat utama saya," ujarnya.

Dalam pada itu, Saharul telah berkongsi cerita dimana dia pernah mengalami kerugian berpuluh ribu ringgit kerana perniagaannya tidak mendapat sambutan kerana kurang ilmu.

Meskipun pernah gagal dalam perniagaan sebelum ini, namun ia tidak mematahkan semangat Saharul untuk terus menceburkan diri dalam bidang itu.

Klik untuk gambar besar

"Contohnya perniagaan serunding semasa bulan puasa, saya rugi hampir RM30,000..stok tak terjual sampai berulat sedangkan modal dikeluarkan dah banyak.

"Mungkin kerana ilmu, sebelum meniaga kita acah-acah buat serunding terbaik di dunia tapi tanpa ilmu dan bimbingan, baru saya sedar tak boleh guna populariti semata-mata untuk jana pendapatan," katanya.

Terkini, Saharul baru sahaja melancarkan produk wangian aromatik miliknya, Ode Scents. Bagi membangunkan jenama tersebut, Saharul memberitahu dia mengeluarkan modal sebanyak RM250,000.

www.myartis.com / Sumber & foto: mStar & Instagram Saharul Ridzwan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAYUAN SHILA AMZAH SAMAN WARTAWAN DITOLAK MAHKAMAH

Rayuan penyanyi Shila Amzah yang menyaman syarikat akhbar, Utusan Melayu (M) Bhd. (UMMB) berhubung penyiaran artikel didakwa berunsur fitnah dalam akhbar Kosmo! itu telah ditolak Mahkamah Rayuan semalam.

Artikel tersebut didakwa antara lain mengaitkan konsert, Shila Amzah - Love Live In Malaysia ditaja oleh syarikat judi terbesar di negara ini.

Keputusan sebulat suara itu dicapai oleh panel tiga hakim diketuai oleh Datuk David Wong Dak Wah yang bersidang bersama Datuk Abang Iskandar Abang Hashim dan Datuk Hasnah Mohammed Hashim.

Klik untuk gambar besar

Kuorom berkenaan turut memerintahkan Shila dan syarikatnya, Shila Amzah Entertainment Bhd. membayar kos RM20,000 kepada setiap responden.

Panel tersebut berpuas hati bahawa Mahkamah Tinggi betul ketika mencapai dapatannya sewaktu menolak tuntutan saman yang difailkan Shila.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


IFA RAZIAH: "BUKANNYA SUAMI AWAK TEPUK PUNGGUNG SAYA... - CHETA POT PET MOHON MAAF, VIDA INGIN TAYANG KEKAYAAN 'ASET', SELAIN DUIT

"Rasanya ada juga wanita lain yang buat aksi sama seperti mana kami lakukan. Apa salahnya video tersebut? Bukannya suami awak yang tepuk punggung saya. Perbuatan itu dilakukan sesama wanita. Terima kasih kerana viralkan video tersebut. Saya tidak membaca komen kecaman di media sosial sebab malas nak layan.

"Kami tak buat perkara yang melampau. Bukannya saya berbogel atau selak kain hingga nampak bagaian yang tidak sepatutnya. Video itu hanyalah sekadar gurauan antara kami apabila berjumpa. Itu cara kami gembirakan diri sendiri," ujar penyanyi Ifa Raziah yang berkata aksi yang dilakukan mereka itu hanya gurauan dan perkara biasa setiap kali mereka berjumpa.

Baru-baru ini hangat diperkatakan video memaparkan usahawan kosmetik dan selebriti sensasi menari di TikTok dan menunjukkan punggung mereka di khalayak ramai.

Apa yang menimbulkan rasa kurang senang netizen apabila usahawan sensasi, Kak KM bertindak menepuk punggung mereka seolah mahu 'menguji kehebatan aset' mereka. Video tersebut dikecam teruk oleh netizen serta menyifatkan aksi tersebut seolah tiada maruah dan dikatakan semakin melampau.

Klik untuk gambar besar

Dalam pada itu, Ifa atau nama sebenarnya Saripah Raziah Mustapha, 47, berkata aksi tersebut dibuat atas persetujuan bersama. Ifa juga menolak kononnya perbuatan tersebut boleh menjatuhkan maruah wanita.

Sementara itu, usahawan Cheta Pot Pet atau nama sebenarnya Rozita Bahrom, 35, telah tampil memohon maaf atas tindakannya itu selepas mendapat banyak komen daripada pengikutnya di laman sosial, susulan aksi tepuk punggung bersama tiga selebriti dan usahawan lain iaitu penyanyi Ifa Raziah, Datuk Seri Vida dan Kak KM yang tular hingga mendapat kritikan pelbagai pihak.

"Aksi dirakam itu hanya melawak saja. Tak sangka pula ia menjadi serius. Saya tahu video itu akan dimuat naik di Instagram. Lagipun ada banyak 'angle' (sudut) video dirakam. Bila Kak KM dah muat naik, takkan nak marah kawan-kawan kan, sebab saya pun buat aksi tu. Memang tak boleh nak undur semula.

"Diakui ramai juga 'followers' saya marah hingga mereka cakap sejak saya terbabit sebagai penaja saya menjadi semakin 'gedik'. Jadi, saya mohon maaf kepada mereka. Saya baru lagi dalam bidang ni, jadi apabila tukar dan kena kecam, terasa jugalah. Macam yang lain tu mereka sudah biasa," ujar yang akan lebih berhati-hati dan cuba mengawal diri untuk setiap tingkah laku selepas ini.

Selain Ifa dan Cheta Pot Pet, usahawan terkenal Datuk Seri Vida turut tampil mempertahan tindakannya itu dengan menyifatkan aksi dirakam itu lebih kepada menunjukkan kehebatan 'aset' harta. Vida berkata meskipun sudah berusia namun tidak bermakna tidak boleh menayang 'aset'. Jelasnya lagi, video itu hanya gurauan dengan rakan-rakan sahaja serta menafikan dakwaan dirinya seorang yang jahil tentang agama.

"Itu cara saya tayang kekayaan 'aset' selain duit. Mempunyai punggung yang cantik sebenarnya aset juga. Terpulang orang punya penerimaan tapi kita walaupun sudah berumur tak bermakna, tak boleh tayang aset kita, lagi pun itu video kita bergurau dengan rakan-rakan kita yang rapat.

"Secara jujurnya aksi seperti itu kalau berjumpa masing-masing nak tunjuk kelebihan dan apa kehebatan yang ada. Walaupun saya ini sudah berusia lebih 51 tahun, tapi masih 'kental'. Apa yang dirakam itu saja-saja dan di muat naikkan. Saya rasa orang lain kalau dengan kawan-kawan mesti ada bertepuk tampar macam tu kan?

"Ada duit tak guna kalau kendur sini sana. Saya bukan jahil tentang agama tapi tolonglah jangan pandang negatif sahaja. Sikit-sikit nak kecam saya. Bergurau dengan rakan-rakan sahaja bukannya saya berjoget terkinja-kinja pun. Ada orang beri nasihat, saya terima dan kita belajar sama-sama kesilapan yang telah terjadi," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CHEF NAEM (HERO OVEN 2016) SELAMAT NIKAHI ANGGOTA POLIS

Tahniah kami ucapkan kepada bekas juara Hero Oven 2016, Chef Naem yang telah sah menjadi suami kepada pegawai polis, Nurul Syazwani Zulkaffli, kira-kira jam 5 petang semalam dengan sekali lafaz.

Difahamkan, majlis akad nikah berlangsung di kediaman pengantin perempuan di Bahau, Negeri Sembilan.

Pada majlis itu, Naem atau nama sebenarnya Muhammad Naim Ramli menyerahkan wang hantaran berjumlah RM10,000 dan mas kahwin RM200 kepada Nurul Syazwani. Pihak pengantin lelaki juga menyerahkan sembilan dulang hantaran berbalas tujuh.

"Majlis nikah kami dibuat kecil-kecilan saja, dengan kehadiran kira-kira 200 orang terdiri daripada anggota keluarga dan kenalan rapat.

Klik untuk gambar besar

"Alhamdulillah, saya dinikahkan imam masjid di Bahau. Mungkin sebab selalu berlatih, saya berjaya melafazkan akad sekali saja.

"Lucunya, saya melakukannya dengan agak laju kerana terlalu gementar. Mujurlah tepat dan sah juga," katanya berseloroh.

Naem dan isterinya mula berkenalan pada awal 2016 dan mengikat tali pertunangan pada 25 November tahun lalu.

"Kami berkenalan menerusi media sosial. Alhamdulillah, tak sangka ia kekal hingga kami berkahwin," kata personaliti televisyen itu.

Pasangan ini akan diraikan sekali lagi di sebelah keluarga pengantin lelaki pada 16 September depan di ibu kota.

Dalam perkemabangan lain, Naem bakal mengendalikan program 'Dapur Panas' musim baharu di TV3, tidak lama lagi.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAK SELALU BERLAKON DRAMA - AMMAR ALFIAN DEDAH PUNCANYA

Pelakon Ammar Alfian menerusi laman Instagram miliknya itu meluahkan drama-drama Melayu yang bersiaran di stesen televisyen ketika ini hanya memainkan isu yang lebih kurang sama seperti suami curang, suami dirampas orang ketiga, ibu mertua jahat dan beberapa lagi kisah rumah tangga yang serupa saja.

Kenyataan Ammar itu sedikit sebanyak memberi gambaran tentang industri drama tanah air. Bagi Ammar, tawaran watak yang boleh diibaratkan sebagai klise membuatkan dia tidak berminat dan menyebabkan dia kurang muncul di drama-drama televisyen.

Ada betulnya juga namun bukankah drama-drama sebegini juga hadir atas kehendak penonton? Kehadiran Ammar yang membintangi filem 'Paskal' baru-baru ini turut meninggalkan kesan buat peminat yang merindui pelakon ini untuk kembali menghiasi drama bersiri.

Apa yang pasti, jika sampai masa dan kena wataknya nanti, tidak mustahil pelakon yang pernah terpalit dengan beberapa kontroversi sebelum ini mampu kembali menyinar.

Klik untuk gambar besar

www.myartis.com / Sumber & foto: Rotikaya & Instagram Ammar Alfian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO MENARIK - DETIK-DETIK MENJELANG KELAHIRAN YUSUF ISKANDAR

Menerusi laman Instagram Hanis Zalikha, dia telah memuatnaik video saat anak sulungnya, Yusuf Iskandar masih dalam kandungan sampailah ke hari kelahirannya sempena ulangtahun pertama perkahwinannya dengan Hairul Azreen.

"Thank you for your jiwa raga. Happy Anniversary Hairul Azreen. 'With Arms Wide Open - Creed' (I feel as though you're singing this to Yusuf Iskandar throughout our pregnancy journey)

"Well I just heard the news today. It seems my life is going to change. I close my eyes, begin to pray. Then tears of joy stream down my face.

"With arms wide open. Under the sunlight. Welcome to this place. I'll show you everything. With arms wide open. With arms wide open.

"Well I don't know if I'm ready. To be the man I have to be. I'll take a breath, I'll take her by my side. We stand in awe, we've created life.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

"With arms wide open. Under the sunlight. Welcome to this place. I'll show you everything. With arms wide open. Now everything has changed. I'll show you love. I'll show you everything," ujar Hanis di laman IGnya.

Untuk makluman, Hanis dan Hairul berkahwin pada 5 Jun tahun lalu dan hasil perkahwinan tersebut, mereka dikurniakan seorang anak lelaki yang lahir pada 3 Jun lalu.

Tahniah sekali lagi kami ucapkan buat Hanis dan suami.

ATAU KLIK DISINI

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom